Buš: Ujedinjeni Arapski Emirati su naš važan partner\nPredsednik Buš je izrazio zabrinutost povodom medjunarodnih reagovanja na protivljenje Kongresa da kompanija iz Dubaija preuzme upravljanje operacijama u nekim američkim lukama.\nPredsednik Buš je rekao da nikada nije bila u pitanju bezbednost u vezi sa kompanijom ”Dubai Ports World”, a da njegova administracija nikada ne bi prihvatila takav aranžman, ako bi se njime zemlja dovle u veću ugroženost od terorizma. Medjutim, Bela kuća nije uspela da ubedi ni demokrate ni republikance u Kongresu da bi taj aranžman trebalo prihvatiti. Džavna firma iz Dubaija je stoga danas izadala saopštenje da će preneti operacije u američkim lukama na jedna američki entitet. Presednik Buš je upozorio Kongres da bi blokiranje tog aranžmana moglo da nanese štetu širim američkim interesima na Bliskom istoku. On je rekao da bi sada moglo da bude teže da se nastavi bliska saradnja sa saveznicima na Bliskom istoku.\n“Brine me šira poruka koju bi ovaj slučaj mogao da uputi našim prijateljima i saveznicima širom sveta, naročito na Bliskom istoku. Da bi smo pobedili u ratu protiv terorizma, moramo ojačati naše odnose sa umerenim arapskim zemljama na Bliskom istoku.”\nAmeričko javno mnjenje je registrovalo protivljenje velike većine gradjana da se dozvoli toj firmi da upravlja operacijama u šest američkih luka. Uprkos predsednikovim pretnjama da će staviti veto, republikanski lideri u Kongresu su rekli Bušu da taj aranžman neći biti usvojen. Govoreći sa funkcionerima američkih listova, presednik Buš je rekao da su Ujedinjeni Arapski Emirati iskreni saveznik u borbi protiv terorizma i da ta zemlja servisira američke brodove, razmenjuje obaveštajne podatke i pomaže da se prekine mreža trogovine nuklearnim materijalima pakistanskog fizičara A. Q. Kana.\n“Ujedinjeni Arapski Emirati su naš važan partner. Ja sam i dalje predan unapredjenju naših odnosa sa Ujedinjenim Arapskim Emiratima i želim da objasnim zbog čega je to toliko važno za Kongres i američki narod”\nAmerička Trgovinska komora je saopštila da bila velika greška kada bi Kongres preduzeo akcije koje bi mogle da nanesu štetu američkoj ekonomiji - zarad nacionalne bezbednosti. Izvršni potrpedsednik Trgovinske komore, Brus Džosten, kaže da bi bezbednost uvek morala da ima prioritet, ali upozorava da bi spor oko ugovora za luke mogao da nanese ozbiljnu štetu odnosima Sjedinjenih Država sa prijateljskim zemljama na Bliskom istoku i ograniči američku sposobnost za promovisanje međunarodne trgovine i investiranja. Anketari kažu da ceo taj spor doprinosi sveukupnom padu predsednikovepopularnosti. Portparol Meklelan je izjavio da je novom odlukom stvar rešena, tako da administracija može da krene dalje, na rešavanje drugih važnih pitanja.


Pandemija pogoršala fiskalnu poziciju Crne Gore | Biznis.rs\n20.10.2021 08:21 Autor: Redakcija Biznis.rs 1\nFiskalna pozicija Crne Gore, koja je bila pogoršana i pre korona virusa, zbog velikih infrastrukturnih projekata finansiranih iz duga, pretrpela je dodatni udarac zbog...\nFiskalna pozicija Crne Gore, koja je bila pogoršana i pre korona virusa, zbog velikih infrastrukturnih projekata finansiranih iz duga, pretrpela je dodatni udarac zbog krize izazvane pandemijom, ukazano je u izveštaju Evropske komisije (EK) o napretku Crne Gore.\nKako se ističe, od početka izgradnje prve deonice auto-puta Bar-Boljare 2015. godine, budžetski deficiti su ostali visoki, u proseku 4,6 odsto BDP-a godišnje u periodu 2015. do 2019. godine.\n„Oštar pad ekonomije, u kombinaciji sa diskrecionim merama podrške vlade, doveo je do velikog budžetskog deficita od 11 odsto BDP-a u 2020. godini. Najjači negativan uticaj postojao je na strani prihoda, usled gubitaka iz turističke sezone. Rashodi su porasli za 4,8 odsto u odnosu na prethodnu godinu, usled mera fiskalne podrške, uprkos vladinim naporima da preusmeri potrošnju iz kapitalnog budžeta, koji je smanjen za jednu trećinu, u zdravstvenu zaštitu“, navodi se u izveštaju.\nIstaknuto je da je Ministarstvo finansija i socijalne zaštite odobrilo privremeno finansiranje za prvih šest meseci 2021. godine, jer je usvajanje državnog budžeta bilo odloženo.\n„Oporavak ekonomske aktivnosti i uvođenje fiskalnih kasa povećali su poreske prihode, doprinoseći značajnom smanjenju budžetskog deficita tokom godine. U prvih sedam meseci 2021. godine deficit centralne vlade iznosio je 2,6 odsto projektovanog BDP, u poređenju sa 6,5 odsto u istom periodu prethodne godine“, dodaje se u izveštaju.\nCrna Gora je, kako se tvrdi, pod izuzetnim okolnostima suočena sa velikom krizom.\nBakar za pet do deset godina može biti „nova nafta“\nSkuplja nafta je posledica spekulacija, ali tržište je stabilno\n„Njena mala privreda zavisna od turizma suočila se sa velikim šokom, dok su ionako slabe javne finansije ograničavale raspoloživi fiskalni prostor. Ipak, odgovor vlasti na krizu bio je blagovremen i dobro ciljan, prilagođavajući pokrivenost kako se situacija razvijala“, naveli su.\nIstaknuto je da je nova administracija izbegla radikalne promene i usvojila prilično razboritu ekonomsku i fiskalnu politiku.\nNavedeno je da se u 2020. godini građevinska aktivnost smanjila za 5,6 odsto.\n„Nakon dvogodišnjeg odlaganja, završetak prve deonice autoputa Bar-Boljare planira se za kraj 2021. godine. Izgradnja sledeće deonice zavisi od ishoda studija izvodljivosti i uspostavljanja održive finansijske šeme“, zaključuje se u izveštaju Evropske komisije.\nCRNA GORA DEFICIT BUDŽETA JAVNI DUG NOVAC POSLEDICE PANDEMIJE\nKAO U STARA VREMENA Poštanski saobraćaj između Srbije i Crne Gore drumskim prevozom\nPandemija je zaista svima sve otezala


BONO (U 2) Kapitalizam je divlja zvijer, ako se ne pripitomi može da proguta mnogo ljudi - Opcija\nBONO (U 2) Kapitalizam je divlja zvijer, ako se ne pripitomi može da proguta mnogo ljudi\n23-01-2019 Lifestyle, Magazin, Pocetna\nFrontmen irske grupe “U2” Bono, istaknuti aktivista za razvojna pitanja, rekao je danas u Davosu da kapitalizam nije nemoralan već da je “amoralan”.\nU obraćanju na Svetskom ekonomskom forumu u tom švajcarskom zimovalištu, Bono je rekao da je kapitalizam izvukao više ljudi iz siromaštva nego bilo koji drugi “izam”, ali je dodao da je kapitalizam “divlja zver koja ako se ne pripitomi može usput da proguta mnogo ljudi”.\nOni koji nisu profitirali od kapitalizma “guraju politiku u našim zemljama ka populizmu”, rekao je Bono na sesiji u okviru ovog godišnjeg skupa, na kome je učestvovala i generalna direktorka Međunarodnog monetarnog fonda (MMF) Kristin Lagard.\nOn je takođe rekao da je promenio mišljenje prema MMF-u, instituciji koju je nazivao “velikim Sotonom” zbog njenog ucenjivačkog stava prema manjim privredama.\nBono je ovog puta hvalio generalnu direktorku MMF-a Kristin Lagard i rekao da se ta organizacija promenila. Zajednica koja se bavi razvojem ceni tvrd stav Kristin Lagard, rekao je Bono, mada je dodao da će i dalje imati kritičan stav prema njenom radu.


Kineski “Dongfang” zainteresiran za projekt izgradnje TE Gacko 2 - M-Kvadrat\nKineski “Dongfang” zainteresiran za projekt izgradnje TE Gacko 2\nMinistar industrije, energetike i rudarstva RS-a Petar Đokić čestitao je predstavnicima komanija EFT grup i „Dongfang“ na uspješno realiziranom projektu izgradnje Termoelektrane (TE) Stanari, kao prvom zajedničkom projektu.\nRadi se, dodao je, o projektu koji ima veliki značaj za RS i koji će u ovoj godini uticati na rast industrijskog obima proizvodnje, saopćeno je iz resornog entitetskog ministarstva.\nĐokić je napomenuo da je Vlada RS-a, u okviru svojih mogućnosti, dala maksimalnu podršku i pomoć da se projekat realizuje u najkraćem roku.\nIstakao je i da su projektom izgradnje TE Stanari kompanije „Dongfang Electric Corporation“ i EFT Grupa pokazale da se projekat može uspješno realizirati na zadovoljstvo svih strana i to u rokovima koji su kraći od predviđenih, čime su dodatno potvrdili svoje dobre namjere i ozbiljnost.\nTakođer je podsjetio da su kineska kompanija „Dongfang Electric Corporation“ i Vlada RS-a ranije potpisale Memorandum o saradnji vezano za stvaranje preduslova za realizaciju projekta izgradnje TE Gacko 2.\nPredsjednik „Dongfanga“ Si Zefu je istakao da je ova kineska kompanija, nakon što je potpisala Memorandum o saradnji, zainteresirana da nastavi saradnju s RS-om kako bi se realizirao projekat izgradnje Termoelektrane Gacko 2 te istovremeno izrazio spremnost za realizaciju drugih termoenergetskih, hidroenergetskih i projekata iz oblasti obnovljivih izvora energije.\nZefu je rekao da je Kina spremna da pomogne ekonomski razvoj zemalja u Evropi, a izgradnja energetskih projekata najbolji način da se to postigne. Dodao je, kako je saopćeno, da se radi o državnoj kompaniji i najvećem proizvođaču energetske opreme u svijetu.\nPredsjednik Upravnog odbora EFT Grupe Vuk Hamović upoznao je ministra Đokića da će do kraja juna mjeseca biti završena faza primopredaje objekta TE Stanari, nakon čega će termoelektrana biti na mreži u punom kapacitetu.\nPrethodni članakZapočela izgradnja saobraćajne trake za izlaz iz Otesa\nNaredni članakEvropska banka podržava izgradnju kotlovnica u Banjaluci


Telenor Srbija - Naš uspeh je povezano društvo\nNaš uspeh je povezano društvo!\nTelenor Capture čuva vaše omiljene selfije ‘u oblaku’ – i štedi memoriju na telefonu\nSa evolucijom pametnih telefona i sama kamera prešla je veliki put. Gotovo da nema osobe koja ne fotografiše svoje prijatelje, događaje i različite scene upravo uz pomoć svog pametnog ljubimca. I dok su mogućnosti za 'fotkanje' neograničene, isto se nažalost ne može reći i za memoriju vašeg telefona.\nTelenor krenuo sa puštanjem 4G LTE mreže\nNorveški mobilni operater koji posluje u Srbiji odlučio je da obraduje svoje korisnike, i pre obećanog roka pusti u rad 4G LTE mrežu brzog prenosa podataka. Iz Telenora kažu da su pod frekvencijom ove napredne tehnologije za sada pokriveni delovi Beograda, centar Subotice, Zlatibor i Kopaonik. U toku je i besplatna zamena SIM kartica kako bi pomenuta tehnologija funkcionisala na vašem telefonu.\nMarko Crnjanski 26. 3. 2015.\nRATEL odlučio: Telekom, Telenor i Vip Mobile dobijaju 4G!\nNa javnom nadmetanju koje je danas održano u prostorijama RATEL-a, svi srpski mobilni operateri dobili su frekvencije koje omogućavaju uvođenje četvrte generacije mobilne telefonije poznatije kao 4G. Komisija je utvrdila da su svi ponuđači imali ispravne finansijske ponude koje su iznosile 3,5 miliona evra.\n#Prvo razmisli: Telenor najavio nastavak kampanje protiv digitalnog nasilja\nPovodom Međunarodnog dana bezbednosti na Internetu, kompanija Telenor predstavila je danas u Beogradu edukativnu kampanju #Prvo razmisli koja za cilj ima osnaživanje mladih u digitalnom svetu. U narednih godinu dana Telenor će podržati različite događaje koji za cilj imaju edukaciju mladih o bezbednom korišćenju Interneta. Akciju su podržali UNICEF i Ministarstvo prosvete, nauke i tehnološkog razvoja.\nMarko Crnjanski 10. 2. 2015.\nApp Store i Apple Pay su konačno stigli u Srbiju, a WWDC je bio pravi spektakl (gost Ivan Jelić)


Ministar nauke i tehnologije Republike Srpske Jasmin Komić poručio je da će projektom "Resinfra" biti unaprijeđena strateška saradnja koja se odnosi na istraživačku strukturu u Dunavskoj regiji.\n"Ministarstvo nauke i tehnologije jeste jedina institucija iz BiH koja učestvuje u ovom projektu čija je ukupna vrijednost 2.154.989 evra, od čega će u Srpsku biti doznačeno oko 200.000 KM. Projekat traje od januara 2017. godine do juna 2019. godine, a finansira ga EU", rekao je Komić povodom radionice koja se organizuje u okviru projekta u Banjaluci.\nMinistar je pojasnio da je svrha tog projekta doprinijeti kvalitetnijoj procjeni ulaganja u istraživačku infrastrukturu i njenoj regionalnoj upotrebi, te podržati povezivanje postojeće i planirane istraživačke infrastrukture sa privredom i javnom administracijom.\nOn je u izjavi novinarima pojasnio da naučnoistraživačka infrastruktura predstavlja zajednički naziv za objekte, resurse i usluge, koju naučnoistraživačka zajednica koristi za sprovođenje istraživanja i podsticanje inovacija i obuhvata važnu naučnoistraživačku opremu ili set instrumenata, kolekcije, arhive naučnih podataka, elektronske infrastrukture, kao što su sistemi sa bazama podataka i računarski sistemi, i komunikacijske mreže.\nMinistar je dodao da u radionici učestvuje 30 učesnika iz Austrije, Italije, Mađarske, Rumunije, Bugarske, Češke, Slovačke, SAD, Slovenije, Hrvatske, Srbije i BiH.\nProdekan za naučnoistraživački rad na Elektrotehničkom fakultetu Univerziteta u Banjaluci Gordana Gardašević smatra da istraživanje i istraživačka infrastruktura ne znači mnogo ako će ostati unutar akademskih institucija.\nOna dodaje da je važno da se nađe način da se uspostavi dijalog između industrije, akademije i svih onih koji odlučuju, a za benefite civilnog društva, da mladi ne odlaze i da se otvore nova radna mjesta.\n"Nauka i istraživanje ne samo za sebe, već za korist cijelog društva", naglasila je Gardaševićeva.\nOna je pojasnila da u Srpskoj više toliki problem ne predstavlja nedostatak istraživačke infrastrukture, odnosno hardvera, već nedostatak ljudskog potencijala.\n"Moramo zadržati ljude, a to možemo samo ako im omogućimo da rade sa prestižnom tehnologijom", navela je Gardaševićeva i kao dobar primjer navela Novi Sad koji ima preko stotinu start ap kompanija i brojne istraživačke centre koji rade pri fakultetima.\nOna smatra da i Banjaluka treba slijediti taj primjer, navodeći da Elektrotehnički fakultet već radi na projektima "pametan grad", jer žele da ovaj grad do 2022. godine stekne tu titulu.\nKoordinator projekta ispred Centra za socijalne inovacije iz Beča Feliks Gajdušek rekao je da se kroz ovaj projekat pokušava identifikovati istraživačka infrastruktura u Dunavskoj regiji, koja može poslužiti istraživačima i istraživačkim organizacijama da kvalitetnije sarađuju.\n"Naučnoistraživačka infrastruktura je važna da bi se održala konkurentnost naših zemalja u kontekstu cijele Evrope", poručio je Gajdušek.


Zamenik ministra Ahmeti primio je ambasadorku Ifkovits Horner, direktorku Departmana za Evroaziju u Ministarstvu spoljnih poslova Švajcarske\nPriština, 2. septembar 2021 – Zamenik ministra inostranih poslova i dijaspore Republike Kosovo, g. Kreshnik Ahmeti, u četvrtak se sastao sa direktorkom Departmana za Evroaziju, Ministarstva spoljnih poslova Švajcarske, ambasadorkom Anna Ifkovits Horner.\nPoseta ambasadorke Ifkovits Horner Republici Kosovo se realizuje u okviru političkih konsultacija između dve zemlje. Nakon plodnih konsultacija između naših diplomata, na današnjem sastanku se razgovaralo o prioritetima Vlade Republike Kosovo i mogućnostima za nove saradnje u okviru ovih prioriteta.\nZamenik ministra Ahmeti se zahvalio ambasadorki Ifkovits Horner na pomoći koju je Švajcarska istorijski dala Kosovu i na tesnoj saradnji koja se odvija sada. On je naglasio da obe zemlje imaju dosta toga zajedničkog, ali pre svega to je naša dijaspora u Švajcarskoj, koja je naišla na gostoprimstvo ove zemlje i sada doprinosi švajcarskoj privredi i društvu.\nGđa Ifkovits Horner je izrazila zainteresovanost o političkim i ekonomskim procesima u zemlji, i o pravima manjinskih zajednica. U vezi s tim, g. Ahmeti ju je informisao da je sadašnja Vlada izgrađena nad dva programska stuba: posao i pravda, a prvi koraci su već preduzeti za ostvarivanje ovih obećanja. Takođe, on je naglasio da je Republika Kosovo država za primer u pogledu tretmana prema nacionalnim manjinama i, kao takav primer, mogla bi da posluži i drugim zemljama.\nIzražavajući želju da ambasadorka Ifkovits Horner i njena delegacija imaju uspešnu posetu, zamenik ministra Ahmeti je izrazio spremnost za još većim zalaganjem na produbljivanju i proširenju odnosa između Kosova i Švajcarske.


Prigrevica slavi, meč lopta Mladosti - www.025.rs\nwww.025.rs / APATIN / SPORT / Prigrevica slavi, meč lopta Mladosti\nPrigrevica slavi, meč lopta Mladosti\nPrigrevica će u subotu 3. juna ispisati najlepšu stranicu svoje fudbalske istorije. Ono što su ove sezone uradili izabranici trenera Slobodana Bačića spada u kategoriju fudbalskog čuda, jer je retko ko u avgustu prošle godine očekivao da će malo selo apatinske opštine za godinu dana dati novog fudbalskog prvoligaša.\nOčekuje se karnevalska atmosfera, protkana ovacijama, aplauzima i pokličima podrške i zahvalnosti prigrevačkim gladijatorima koji su u prethodnih 27 utakmica zabeležili velikih 19 pobeda, uz četiri remija i poraza. Bratstvo je najefikasniji tim lige sa 54 postignuta gola, a samo gol manje od prigrevačke ekipe primio je trećeplasirani TSC iz Bačke Topole.\nPrigrevački tim nakon remija proteklog vikenda u Pančevu protiv domaćeg Železničara ima četiri boda više od drugoplasiranog Omladinca iz Novih Banovaca, a u poslednjem 30. kolu Srpske lige – grupa Vojvodina dočekuje Bačku 1901 iz Subotice. Meč je na programu u subotu 3. juna sa početkom u 17 sati.\nEkipa Bečeja 1918 od naredne sezone igraće u Srpskoj ligi. Bečejci su obezbedili prvo mesto na tabeli i u svečarskoj atmosferi dočekaće ekipu odžačkog Tekstilca u poslednjem 30. kolu Vojvođanske lige – grupa Sever.\nKolo pre kraja prvenstva u istom takmičenju situacija za apatinsku Mladost je prilično jasna. Prethodnog vikenda crveni đavoli su odigrali nerešeno 3:3 na gostovanju u Kanjiži sa ekipom Potisja, dok je Vrbas bio bolji od Radničkog u Somboru i slavio razultatom 2:1. Mladost ima bod više od Vrbasa i pobeda nad ekipom Zadrugara iz Srpskog Miletića u poslednjem kolu na domaćem terenu garantuje im opstanak u ligi, bez obzira na rezultat meča Vrbas-Subotica!\nApatinci tako, nakon turbulentne sezone u kojoj su imali mnogo rezultatskih i igračkih problema pred poslednjih 90 minuta sve drže u svojim rukama. Iz tabora nekadašnjeg superligaša poručuju da će učiniti sve kako bi savladali svog protivnika koji u Apatin dolazi potpuno rasterećen, bez rezultatskog imaperativa. Uprava kluba poziva sve navijače i ljubitelje fudbala da dođu na stadion kraj Dunava i podrže mlade fudbalere u finalnoj borbi za opstanak u Vojvođanskoj ligi.\nMeč Mladost-Zadrugar igra se u subotu 3. juna sa početkom u 17 sati.\nTags: FK Bratstvo 1946, FK Mladost Apatin, fudbal, prvenstvene utakmice\nŠkrbić otvorio Prvenstvo u kuglanju za slepe i slabovide


Rutinski do osmog trijumfa\nКošarkaši Metalca savaladali su novosadsku Vojvodinu rezultatom 96:71 u susretu 22. kola Кošarkaške lige Srbije. Valjevci su već u prvoj četvrtini uspeli da steknu osetniju prednost, a u nastavku zagospodarili parketom i upisali novi trijumf. Uspeli su Novosađani samo u prvih nekoliko da pruže otpor domaćinu, koji je na krilima Vasića, Tomaševića i Stepanovića već krajem prvog perioda serijom 10:0 stigao do\ndvocifrene prednosti, 26:14. I pored lošijeg procenta šuta za tri poena Valjevci su poenima u tranziciji i dominaciji u reketu održavali razliku koja bi bila i ubedljivija da na drugoj strani nije bilo raspoloženog Simovića, najzaslužnijeg što je na semaforu u jednom momentu stajalo 30:24. Trojkom Slijepčevića puleni Vladimira Đokića su stigli i do 18 poena prednosti (52:34), pa je već krajem prvog poluvremena pitanje pobednika bilo poznato.\nPokušavali su Novosađani u nastavku da susret učine rezultatski neizvesnijim, ali su domaći dobrom odbranom i poenima ispod obruča lako čuvali stečenu prednost. Ni raspoloženi Simović koji je iznudio nekoliko faulova nije uspeo da popravi utisak, dok su sa druge strane Slijepčević, Anđušić i Radomirović bili precizni u šutu sa distance za ubedljiv trijumf i sjajnu uvertiru za meč protiv Tamiša. Najefikasniji u pobedničkom timu bio je Toma Vasiljević sa 19 poena, Nikola\nTomašević je dodao 15, a Aleksa Stepanović 14 koševa. Na drugoj strani Andrija Simović ubacio je 22, dok je Aleksandar Radulović pored 14 koševa dodao i devet asistencija. Trener Novosađana Filip Socek čestitao je protivniku na zasluženom trijumfu: Naš odnos prema ovoj utakmici nije bio dobar i krivo mi je što divna publika nije mogla da uživa u boljem meču. Nije opravdanje, ali definitivno nismo uspeli da se oporavimo od poraza protiv Tamiša, moramo naše probleme da rešavamo.\nNa drugoj strani Vladimir Đokić bio je srećan nakon osme pobede svog tima: Zahvalan sam trenru Soceku na lepim reima, ali i publici koja shvata značaj ovih duela. Ispalo je sjajno, zadovoljan sam partijom i okrećemo se susretu protiv Tamiša koji je izuzetno važan za nas. Nadam se da ćemo osposobiti Vojinovića koji je važan igrač u rotaciji, a u ovom susretu uspeo sam da odmorim i neke starije igrače. Izvor KK Metalac


Otkazano predavanje posvećeno stogodišnjici prisajedinjenja Vojvodine Kraljevini Srbiji\nMeđunarodni dan tolerancije obeležen je u Palati Srbije na konferenciji “Srbija bez diskriminacije” u organizaciji Poverenice za ravnopravnost polova, Brankice Janković u saradnji sa Misijom OEBS-a u Srbiji i Fondom za dobru upravu Vlade Ujedinjenog Kraljevstva. Na osnovu dugogodišnje saradnje na istoj temi, borba protiv diskriminacije i sprečavanje nasilja u porodici, na poziv Poverenice, konferenciji su prisustvovale Gordana Vakula, direktorka Centra za socijalni rad i Tamara Savović, rukovodilac Sigurne kuće Sombor.\nTeme o kojima se govorilo na konferenciji, odnosile su se na predstavljanje rezultata projekta “Podrška sprovođenju zakonodavstva za zaštitu ljudskih prava”, kao i važnost medija u borbi protiv diskriminacije i njihova uloga u suzbijanju stereotipa i predrasuda.\nCentar za socijalni rad Kula i Sigurna kuća su mesta odakle se rešavaju ovi problemi, ali i mesta koja mnogo rade na prevenciji i sprečavanju svih oblika diskriminacije.\nOvo je bila prilika da se čuju statistički podaci i iskustva najviših državnih institucija, ali i da se definišu ciljevi na predstojećoj konferenciji u organizaciji Centra za socijalni rad povodom Međunarodnog dana borbe protiv nasilja nad ženama.


Uputstva za aktivaciju - We Connect - Povezivanje i mobilnost\nNavigationssystem Discover Pro Navigationssystem Discover Media Radio Composition\nPovezivanje i mobilnost We Connect Uputstva za aktivaciju\nWe Connect uputstva za aktivaciju\nOvako ćete dovesti mobilne online usluge u vaš Volkswagen.\nOvde ćete saznati koje korake morate da sprovedete da biste mogli da koristite We Connect.\nZa korisnike navigacionog sistema "Discover Pro"\nSledeća uputstva će vas korak po korak provesti kroz proces aktiviranja aplikacije We Connect. Izaberite jedno od dva uputstva, ako želite da se registrujete u vozilu ili pomoću aplikacije i vaših ključeva za vozilo.\nWe Connect aktivacija u vozilu\nWe Connect aktivacija pomoću aplikacije i vaših ključeva za vozilo\nZa korisnike navigacionog sistema "Discover Media" i Infotainment sistema "Ready 2 Discover"\nZa korisnike radija "Composition"\nSledeće uputstvo će vas korak po korak provesti kroz proces aktiviranja aplikacije We Connect.\nWe Connect aktivacija u aplikaciji pomoću aktivacionog koda


Senator Hilari Klinton sve agresivnije uzvraća na napade svojih rivala\nVodeća kandidatkinja za predsedničku nominaciju Demokratske partije, senatorka iz Njujorka Hilari Klinton, sve agresivnije uzvraća na napade svojih rivala u trci za predsedničku nominaciju.\nU najnovijoj debati demokrata, koju je prenosila mreža Si En En, senator iz Ilinoisa Barak Obama je rekao da glasači žele direktne odgovore na teška pitanja, nešto što je, kak je rekao, Hilari Klinton propustila da uradi. Još jedan rival, bivši senator Džon Edvards iz Severne Karoline, rekao je da demokrate koje tragaju za kandidatom koji će uneti promene u Vašingtonu, ne bi trebalo da računaju na senatorku Klinton.\n«Ona govori da će uneti promene, nastavljajući da brani sistem koji ne funkcioniše, koji je zastareo i korumpiran.»\nMedjutim, Hilari Klinton je ovog puta oštro uzvratila. Ona je dovela u pitanje Obamin predlog za reformu zdravstvenu zaštite i optužila Edvardsa da sve više koristi istu vrstu napada koju protiv nje koriste i republikanci.\n«Mi smo demokrate i trudimo se da predložimo najbolju osobu koju možemo da bismo pobedili, i ja nemam ništa protiv da primam udarce u vezi sa mojim ranijim stavovima i konkretnim pitanjima, ali kada neko počne da baca blato, najmanje što možemo jeste da se nadamo da su ti napadi tačni i da ne potiču iz republikanskog repertoara».\nAli, njeni partijski rivali ne odustaju od sukobljavanja sa Hilari Klinton, koja i dalje vodi u nacionalnim anketama u trci za partijsku nominaciju. Barak Obama je odgovorio na njeno kritikovanje njegovog predloga za reformu penzionog sistema.\n«Ovo je nešto što bih mogao da očekujem od Mita Romnija ili Rudija Djulijanija, kad počnemo da se igramo brojevima pokušavajući da postignemo poen».\nPolitički analitičari očekuju da će okršaji medju demokratama postajati još oštriji s približavanjem primarni partijski izbori. U Ajovi će proces izbora predsedničkog kandidata početi 3. januara za obe glavne partije, a trenutno su Hilari Kilinton, Obama i Edvards u tesnoj borbi medju demokratama, podseća Leri Sabato, direktor Centra za političke studije na Univerzitetu države Virdžinije.\n«Ovo je sada prava trka, i zato mislim da ova debata neće imati nikakav značajniji uticaj na duže staze. Mislim da je prava trka u Ajovi.»\nVećina stručnjaka i dalje smatra da je senatorka Klinton jasni predvodnik za predsedničku nominaciju Demokratske partije. Oni takodje veruju da će najveća šansa njenih rivala možda biti iznenađujuća pobeda u Ajovi. Stefan Šmit, profesor političkih nauka na Univerzitetu države Ajove, kaže da glasači razmatraju da li bi Hilari Klinton bila najjači demokratski kandidat na izborima sledeće godine.\n«Njeni nedostaci su veliki i uprkos tome što veoma dobro radi, mnoge demokrate se pitaju da li ona može da pobedi republikanca. I zato će u Ajovi, ako ima ikakve sumnje u njenu nepobedivost, to u najmanju ruku biti prilika za dodatnu raspravu medju demokratama pre nego što budu glasali na primarnim izborima.»\nI dok će trka demokrata izgleda privući veću pažnju kasnije, predstoji i žestoka bitka za predsedničku nominaciju Republikanske partije. Bivši gradonačelnik Njujorka Rudi Djulijani i dalje vodi u nacionalnim anketama. Medjutim, bivši guverner Masačusetsa Mit Romni vodi medju republikanskim glasačima u državama Ajovi i Nju Hempširu, u kojima se najpre održavaju primarni izbori.


Mađarska: Protesti protiv anti-LGBT zakona\nIzvor: Radio Televizija Vojvodine, 17.Jun.2021, 08:14\nNekoliko stotina demonstranata okupilo se u sredu Budimpešti zahtevajući od predsednika Mađarske Janoša Adera da poništi edavno izglasan zakon za koji organizacije za zaštitu ljudskih prava tvrde da stigmatizuje LGBT populaciju i ograničava njihova prava.\nIako se očekuje da će Ader potpisati zakon, nezadovoljni građani su se okupili ispred njegove rezidencije da traže da poništi taj akt koji je predložila vladajuća stranka Fides kao instrument u borbi protiv pedofilije, >> Pročitaj celu vest na sajtu Radio Televizija Vojvodine << prenosi AP.\nU nastojanju da ga odvrate od potpisivanja zakona, demonstranti su ubacivali u kutiju rukom pisane ili odštampane poruke za predsednika Adera.\nU porukama su lične priče o podršci, prihvatanju, korisnom obrazovanju i iskustvima koje su stekli pripadnici LGBT populacije.\nDavid Vig, direktor organizacije Amnesti International u Mađarskoj koja je sufinansirala današnje demonstracije, ocenio je da ovaj zakon dodatno marginalizuju mađarsku LGBT zajednicu.\n“Ono što ovaj zakon i diskurs čine jeste mešanje zločina nad decom sa sporazumnom ljubavlju odraslih", ukazao je David Vig.\nVlada premijera Mađarske, desničara Viktora Orbana ukazuje da je zakon, koji uključuje uvođenje registra osuđenih pedofila, neophodan da bi se zaštitila deca.\nBlic: U Budimpešti protest protiv anti-LGBT zakona: "Mešanje zločina nad decom sa sporazumnom ljubavlju odraslih" (FOTO)


Obeležen 27. januar, Međunarodni dan sećanja na žrtve Holokausta | Zrenjanin\nObeležen 27. januar, Međunarodni dan sećanja na žrtve Holokausta\n28. januar 2019. 08:41:36\nPolaganjem venaca na spomen-obeležja i evociranjem uspomena na pripadnike jevrejskog naroda stradale tokom Drugog svetskog rata, juče je u Zrenjaninu obeležen Međunarodni dan sećanja na žrtve Holokausta. Taj datum, 27. januar, ustanovljen je od strane Generalne skupštine UN u znak sećanja na 27. januar 1945. godine, kada je Crvena armija oslobodila Aušvic-Birkenau, simbol masovnog stradanja ljudi, većinom Jevreja i najozloglašeniji logor smrti u porobljenoj Evropi.\nPotomci Jevreja iz Velikog Bečkereka i Petrovgrada, predstavnici Jevrejske opštine Zrenjanin i predstavnici Grada Zrenjanina položili su vence na spomen-ploču na mestu nekadašnje sinanoge i na spomen-ploču na zgradi Poljoprivredne škole, gde se 1941. godine nalazio sabirni logor za Jevreje, deportovane u beogradske logore, 18. avgusta te godine.\nU ime Grada Zrenjanina venac je na spomen-ploču u Jevrejskoj ulici položio pomoćnik gradonačelnika Duško Radišić, koji se potom i obratio prisutnima istakavši da su 27. januar i 18. avgust tužni datumi, kada su u pitanju pripadnici jevrejskog naroda u našem gradu, jer podsećaju na njihova stradanja.\n- Osamnaestog avgusta 1941. godine nestala je gotovo cela jevrejska populacija iz našeg grada, kada je stradalo 1300 naših sugrađana i taj datum obeležavamo komemoracijom na pešačkom mostu i spuštanjem cveća u Begej, kojim su Jevreji u šlepovima odvedeni u beogradske logore, na put bez povratka. Nekada je 30 hiljada Jevreja živelo na prostorima naše zemlje, ostalo ih je svega oko tri hiljade i oni su desetkovani u Drugom svetskom ratu i na ove datume podsećamo javnost da smo dužni da obećavamo, da se trudimo i činimo sve što je u našoj moći da se takva zlodela nikada i nikome više ne dese. Ističemo i značaj časova posvećenih Holokaustu, koji se održavaju u školama, da na taj način prenesemo i mladim generacijama, onima koje dolaze, da takođe čine sve što je u njihovoj moći da se takvi zločini nikada ne dese - poručio je Radišić.\nPrisutnima su se obratili i predsednica Jevrejske opštine Zrenjanin Ljiljana Popov i potpredsednik Vladimir Arsenić, koji je takođe poručio da se danas sećamo, da ne bismo zaboravili, da se sećamo, kako bi sprečili da se zlodela nikada više ne ponove.\n- Svake godine u Zrenjaninu obeležavamo Međunarodni dan sećanja na žrtve Holokausta na dve lokacije, na mestu gde je nekada stajala jedna od najlepših sinagoga u Vojvodini, srušena 1941. godine, i na mestu gde je sada Poljoprivredna škola, a gde se, nažalost, nalazio sabirni logor, odakle su zrenjaninski Jevreji odvođeni u logore. Takođe, u Kulturnom centru Zrenjanina, imali smo priliku da pogledamo odličnu pozorišnu predstavu, u izvođenju trupe iz Segedina, koja govori o tome da, nažalost, elemenata fašizacije društva ima svuda, u celoj Evropi, nažalost i u Srbiji, ali mi se upravo na ovaj način i ovakvim okupljanjima borimo da se takve stvari zaista ne ponove i ne događaju - kazao je Arsenić na jučerašnjem skupu u Zrenjaninu.


Srbiji nije valjao, a sada preuzima četvrtfinalistu SP 2010 - Fudbal, Reprezentacija, Top News\nAleksandar Milosavljević 07.08.2014., 20:11 1 komentar\nNakon što nije izabran za selektora Srbije Ljubinko Drulović je odbio da bude pomoćnik iskusnom Diku Advokatu uz izjavu da se nada da će brzo pronaći angažman u klubu ili reprezentaciji koju će voditi samostalno, a čini se da neće morati dugo da čeka.\nNaime, mediji iz Gane pišu da bi prvak Evrope sa omladinskom selekcijom Srbije mogao da preuzme kormilo državne reprezentacije ove zemlje nakon što Kvesi Apija podnese ostavku po povratku sa odmora, kao što se najavljuje.\nFudbalski savez Gane je navodno već počeo pregovore sa Drulovićem koji bi trebalo da veoma brzo preuzme novu dužnost kako bi od početka kvalifikacija za Afrički kup nacija, koje počinju u septembru, vodio „crven zvezde“.\nUkoliko do dogovora dođe Drulović bi bio peti Srbin na klupi reprezentacije Gane posle Milana Živadinovića, Ratomira Dujkovića, Milovana Rajevca i Gorana Stevanovića.\nFudbalska reprezentacija GaneLjubinko Drulović\nPrethodna vest Radnički dobio rivale u prvoj rundi, Zvezda direktno u drugoj, Partizan u grupnoj fazi\nSledeća vest Conga počistio neprepoznatljivog Novaka\nDarko Tripkovic says:\n07.08.2014. at 20:40\nDrulovicu zelim ti sve najbolje 🙂 .Da je srece ti bi bio trener PARTIZANA!!!\nRadnički dobio rivale u prvoj rundi, Zvezda direktno u drugoj, Partizan u grupnoj fazi


Sion Net ozvaničio saradnju sa italijanskom kompanijom Gewiss - Gradjevinarstvo.rs\nOvom prilikom želimo da Vas informišemo da je SION NET d.o.o. Beograd imao zapažen nastup na proteklom Međunarodnom sajmu građevinarstva, koji je održan krajem aprila ove godine u Beogradu. Sajam građevinarstva je međunarodna manifestacija koja obuhvata najrazličitije segmente građevinske indsutrije - od istraživanja do projektovanja, preko izgradnje i održavanja objekata u viskogradnji, niskogradnji i hidrogradnji, do predstavljanja najsavremenijih elektro-komponenti i rešenja, građevinskih mašina, uređaja i alata.\nSion net je ozvaničio saradnju sa kompanijom GEWISS (Foto: Sion net)\nKao kompanija sa višedecenijskim iskustvom Value Add distributera za veliki broj globalnih brendova iz oblasti IT/ICT, SON NET je nedavno proširio portfolio i ozvaničio saradnju sa italijanskim proizvođačem niskonaponske elektrogalanterije, kompanijom GEWISS. Ova multinacionalna kompanija sa sedištem u Bergamu (Italija) osnovana je davne 1970. godine i ima veliki broj fabrika lociranih u Evropi. Strateško pozicioniranje proizvodnje u Evropi se u vremenima velikih izazova u lancu isporuke ispostavilo kao izuzetno veliki benefit zbog dostupnosti opreme i rešenja krajnjim korisnicima.\nNa sajmu su, pored elektrogalanterije, zainteresovanima bila predstavljena i IoT, Smart Home i Smart Business rešenja kompanije GEWISS, a najveću pažnju prisutnih je privukla ponuda elektropunjača za automobile. GEWISS sledi principe održivog poslovanja promovišući kao osnovne kompanijske vrednosti integritet, izvrsnost i održivost.


17.12.2010 15:42 Dolazak u redove Romantičara - pravi potez!\nIntervju sa Ivanom Kecojevićem Po navijačima, u konkurenciji Radivojevića, Takača, Popovića i Merdovića, naše najveće pojačanje ovog leta, bez sumnje je bio Ivan Kecojević. Po mnogima je čak, pored reprezentativca Veseljka Trivunovića, igrač koji je obeležio jesenju polusezonu. Želeli smo da Ivana bliže predstavimo našim navijačima, te da sa njim napravimo kraći intervju, a on se našem pozivu rado\n09.12.2010 21:27 Sinđić i Krdžalič napustili plavo - bele\nPrelazni rok još nije počeo, ali već sada beležimo prve odlaske... Naš vezista Uroš Sinđić i kondicioni trener Sead Krdžalić napuštaju Romantičare. Iako prelazni rok još nije zvanično počeo (od 09. - 31. januara) naš dosadašnji dvojac je odlučio da promeni sredinu.\nUroš Sinđić (24), postao je novi stanovnik grčkog Sereza, nekada jedne od prestonica našeg Cara Dušana. Potpisao je jednogodišnji ugovor sa lokalnim Panseraikosom. Klub sa severa Grčke je u\n06.12.2010 14:14 Pobeda za kraj jeseni\nPobeda na Brdu za nešto bolji utisak loše polusezone Golovima Miloša Žeravice, Ofkovci su konačno uspeli da zabeleže pobedu u ovogodišnjoj prvenstvenoj trci. Do pobede smo došli u nastavku igre, kada je popularni Žera sa dva gola doneo trijumf OFK Beogradu posle bezmalo dva meseca.\nOvom pobedom završili smo jesenju polusezonu, sa ukupno 19 osvojenih bodova i to je naš najslabiji učinak u tom delu šampionata u novijoj klupskoj istoriji. Preko 20\n03.12.2010 12:54 Najava za utakmicu protiv FK Čukaričkog\nPoslednje kolo jesenjeg dela prvenstva U subotu, 04. decembra, sa početkom u 13 časova, OFK Beograd, u okviru poslednjeg kola jesenjeg dela sezone, gostuje na Banovom brdu, ekipi FK Čukaričkog.\nNaš klub se nalazu u jednoj od najvećih rezultatskih kriza u novijoj klupskoj istoriji. Poslednji put smo se radovali 16. oktobra, kada smo, na svom terenu, savladali Spartak ZV, a nakon toga,\n29.11.2010 17:58 Ove nedelje bez utakmice u Ligi B timova\nNaredna utakmica po svemu sudeći tek na proleće... Odložena utakmica iz trećeg kola prvenstva Lige drugih timova, koja je trebala da se odigra ovog utorka, ipak neće biti na programu ni ove nedelje. Naime, oba kluba su se složila da se utakmica ne odigra sada, a najverovatnije se neće ni odigrati sve do početka prolećnog dela prvenstva.\nNaši rezervisti u ovom takmičenju imaju polovičan rezultat, te su u deset odigranih utakmica do sada,\n27.11.2010 13:56 Najava za utakmicu protiv Javora\nDa li je došlo vreme za pobedu? U nedelju, 28. novembra, sa početkom u 13 časova, OFK Beograd na Omladinskom stadionu, u okviru četrnaestog kola JSL, dočekuje ekipu FK Javora. Utakmica će biti direktno prenošena na RTS 2.\nVeć je odavno upaljena crvena lampica i svi su svesni, da je posle pet kola bez pobede, naš tim u debeloj rezultatskoj krizi. Slast pobede nismo osetili još\n23.11.2010 17:09 Nerešeno na Banjici u Ligi B timova\nTri gola u gostima ipak nisu bila dovoljna za trijumf... Danas je odigrana zaostala utakmica u Ligi drugih timova, između FK Rada i OFK Beograda, a krajnji rezultat je bio 3-3 (3-2)! Dakle viđena je prava goleada, a strelci za nas su bili Aleksić, Kecojević i Marković. Rezervisti popularnih Građevinara su vodili tokom cele utakmice, a rezultat se kretao na sledeći način. Prvi pogodak smo postigli posle vođstva Rada od 2-0, da bi domaći povećali


Xpert Liga Šampiona - grupna faza\nOve sezone Srbija nije imala predstavnika u najjacem zvanicnom takmicenju, pa smo cekali sa prvim izveštajima sve do kraja grupne faze. U ovoj fazi takmicenja je bilo dosta uzbudljivo, pa smo vam priredili pregled dešavanja po grupama. Grupe A, B, C i D su delo moje malenkosti, dok je autor preostale cetiri grupe najnovije pojacanje srpskog XD tima - Stevanjankovic.\nU ovoj grupi dogodilo se veliko iznenadjenje. Naime, najslabiji tim na papiru The Legacy of Darren, je završio grupnu fazu kao najbolji tim svoje grupe. Ovu ekipu je nakon prvog kola preuzeo novi menadžer koji je uspeo ostati neporažen, i pritom upisati 3 pobede (2 na strani). Zaista mu se treba odati priznanje kako je uspeo da sa ovakvim igrackim kadrom osvoji grupu,a buduci da je žreb bio blagonaklon prema njemu, vrlo verovatno cemo ga gledati i u 1/4 finalu. Ipak, to bi trebao biti krajnji domet ove ekipe.Druga ekipa koja je obezbedila prolaz dalje iz ove grupe, jeste Midgar Meteors, inace najjaca ekipa u Grupi A. Oni su sebi dozvolili da izgube oba meca od poslednjeg tima ove grupe, kojem su to jedini bodovi, ali ipak su prošli dalje. Imaju izuzetno mocan sastav, koji je pre pocetka XCL spadao u uži krug favorita da osvoji ovo takmicenje, ali nakon neubedljivih partija u grupnoj fazi, više im se ne pripisuju tolike šanse da budu novi šampioni. Takode su dobili nešto lakšeg protivnika, te ih treba ocekivati u 1/4 finala.\nI ovde se desilo jedno iznenadjenje - najjaci klub u grupu, Club Buenos Aires, završio je kao poslednji. Njihov novi menadžer ocigledno ne poseduje znanja za borbu u ovom rangu takmicenja.Kao prva u grupi je završila ekipa Zacgold FC, dosta jaka ekipa, koja je medjutim dobila težak posao u 1/8 finala. Ali, imaju sasvim pristojne šanse da se plasiraju dalje.Tug4Zon3 Elite je takodje obezbedio plasman dalje iz ove grupe, u šta niko nije ni sumnjao na pocetku takmicenja. Vrlo kvalitetan sastav imaju, ali ne i srece. U 1/8 finala ceka ih dvostruki šampion Lige Šampiona, i bice to ogroman izazov za ovaj tim.\nUpravo u ovoj grupi je nastupao osvajac Lige Šampiona poslednje dve sezone, Samba Juniors, i naravno završili su kao prvi u grupi, sa samo jednim porazom. Sigurno da imaju ambicije da i ove sezone opet podignu najvredniji trofej xperta.Drugo mesto u grupi podelile su dve ekipe, ali zbog bolje gol-razlike dalje je prošao Red Storm. Ovu ekipu odlikuje jak vezni red, dok su ostale linij tima nešto slabije, zbog cega se ne mogu nadati nekom vecem uspehu ove sezone u XCL.\nBila je ovo izuzetno ujednacena gruap po snazi timova, što je krajnji raspored ekipa i potvrdio. Dva kluba koja su obezbedila prolaz dalje su osvojila isti broj poena, dok je South Hooligans, tek u poslednjem kolu, i to nezasluženo, obezbedio prolaz dalje. Puno je kvaliteta u ova dva sastava, ali osvajac ove grupe Pythons, nije imao srece kod žreba pa se vrlo lako može desiti da budu eliminisani u narednoj rundi.\nKao što se i moglo naslutiti,ekipa KBM Whitsunday se sa lakocom prošetala ovom grupom i zasluženo nastavlja takmicenje.Borba za drugo mesto je bila daleko interesantnija.Dva tima su do poslednjeg kola konkurisala za prolaz medju 16 najboljih.Pubispower je iskoristio poraz Setback SC i pobedom obezbedio mesto u osmini finala.Voljom žreba za protivnika ce imati starog znanca,KBM Whitsunday,koji je veliki favorit u ovom dvomecu a možda i potencijalno iznenadjenje ovog ciklusa XCL.\nNa papiru nije delovalo da ce ova grupa biti tako interesantna ali...Favorit i vec vidjeni ucesnik same završnice ovog takmicenja,Stiinta U Craiova,koju predvodi trenutno najbolji menadzer Cgabi,doživela je krah i nije prošla grupnu fazu.Ovo je sigurno najvece iznenadjenje ovogodišnjeg izdanja XCL.Bolji od njih bili su KBM De Has Hoffs na prvom i KBM Kaki Bola Malaysia koji je završio na drugom mestu u grupi.Zanimljivo je da se na celu ovih timova koji ce igrati u osmini finala,nalaze menadžeri iz Malezije.\nVeoma ujednacen kvalitet timova,garantovao je zanimljivo nadmetanje do poslednjeg kola.Tri ekipe su u poslednji krug ušle sa šansama za prolaz dalje.Stendy IF,možda i najbolji tim,remizirao je pred svojim navijacima protiv Helsingfors RG i tako izgubio mesto u osmini finala.Uz Helsingfors RG naci ce se i Reddish FC,koji je napravio pravi podvig ovim rezultatom jer tim ne poseduje narocit igracki kadar.Verovatno je ovo maksimum i krajnji domet ovih ekipa.\nOd samog pocetka je bilo jasno da ce se za prvo mesto nadmetati timovi Vastan BK i Arctic Guerrillas.Ubedljivo su igrali u grupnoj fazi.Arctic Guerrillas su završili na drugom mestu ali još uvek nisu osetili gorcinu poraza.Ovaj tim može mnogo i ne bi bilo iznenadjenje videti ih u borbi za sam trofej.\nU 1/8 finala imacemo prilike da gledamo neke vrlo zanimljive okršaje,a prvi mecevi na programu su vec sutra.\n2012-10-09 19:11 2008 Views STRAHINJAAA


„Iznenađenje“ koje je uoči posete ministra odbrane Rusije Sergeja Šojgua Beogradu najavio predsednik Srbije Aleksandar Vučić, izostalo je. Šojgu je u Srbiju došao bez protivvazdušnog raketnog sistema „Pancir S“, koji je Srbija kupila od Rusije, kako se uoči posete spekulisalo. Inače je trend porasta izdataka u odbranu primetan još od 2016. Zašto Srbija kupuje naoružanje?\nRuski raketni sistem „Pancir S“\nSkupština RS usvojila zaključke o 'antidejtonskom djelovanju' Ustavnog suda BiH'\nVanredna sjednica zakazana je zbog nedavne odluke Ustavnog suda BiH o poljoprivrednom zemljištu prema kojoj se sve poljoprivredno zemljište u Republici Srpskoj smatra imovinom Bosne i Hercegovine, a ne entiteta, kako je to izglasala Skupština RS, krajem 2019. godine. Šta se dalje dešavalo čitajte ovdje.\nVoditeljka na ruskoj državnoj televiziji zapalila je internet pošto je prasnula u poduži smeh dok je pokušavala da obavesti gledaoce o povećanju vladinih subvencija za neprivilegovane kategorije stanovništva, očigledno smatrajući da su te sume smešno male, piše redakcija Radija Slobodna Evropa na engleskom jeziku.


Uskoro novac iz evropske kase za ruralni turizam - AgroSmart\nIpard Poljoprivreda plus\nEvropska komisija je nedavno odobrila akreditaciju novih IPARD mera Republici Srbiji. Reč je o Meri 7, koja se odnosi na podršku ruralnom turizmu, i Meri 9, namenjenoj za tehničku pomoć pri sprovođenju IPARD programa u Srbiji.\nI dok su sredstva za Meru 9 namenjena Upravljačkom telu koje sprovodi IPARD program u Srbiji, za novac u okviru Mere 7 moći će da konkurišu poljoprivrednici.\nPrema informacijama koje su dostupne u Upravi za agrarna plaćanja, za Meru 7 biće izdvojeno više od milijardu dinara. Poziv za ovu meru trebalo je, prema rasporedu objavljenom na veb-stranici Uprave, da bude raspisan 16. marta. Međutim, situacija sa korona virusom ga je odložila. Ukoliko se stanje normalizuje, upućeni kažu da bi do raspisivanja ovog poziva moglo da dođe već u maju.\nNa šta tačno mogu da računaju oni koji budu aplicirali za ova sredstva, bilo je govora na onlajn obuci, koju su nedavno organizovali Nemačka razvojna banka KfW, švajcarska kompanija Business & Finance Consulting (BFC), Eduka Plus iz Niša i Smart IPARD iz Novog Sada.\n– Za sredstva iz Mere 7, koja podrazumeva diverzifikaciju ruralne ekonomije, odnosno proširenje privrednih delatnosti na selu, mogu da se prijave poljoprivrednici i članovi njihovih domaćinstava koji se bave poljoprivrednim ili nepoljoprivrednim aktivnostima na selu. Do završetka investicije korisnici sredstava moraju biti registrovani u skladu sa zakonom o turizmu. Korisnici sredstava u okviru ove mere mogu biti i mikro i mala preduzeća iz ruralnih područja, objasnio je Slobodan Teofanov iz agencije Smart IPARD.\nŠto se tiče kriterijuma prihvatljivosti, oni ograničavaju veličinu smeštajnih kapaciteta na najviše 30 ležajeva. Ukoliko se korisnik opredeli samo za pružanje usluga pripremanja i usluživanja hrane i pića, njegov kapacitet ne može biti veći od 50 osoba. Naravno, ovi objekti se ne smeju nalaziti u gradskim, već u ruralnim područjima.\nObjekat koji će služiti za pružanje turističkih usluga mora biti kategorisan kod nadležnog organa jedinice lokalne samouprave. Pritom, kuće koje će služiti za pružanje ugostiteljskih usluga treba da budu u skladu s odgovarajućim graditeljskim nasleđem. Na primer, šumadijska kuća, planinska kuća, vajat, salaš i slično. Iako ovo još ne postoji kao zvaničan uslov, pošto je u toku usaglašavanje pravilnika za ovu meru sa Briselom, Teofanov pretpostavlja da će biti upravo tako. Svoje uverenje temelji na iskustvima drugih država koje su već prošle ovaj put.\nKada su u pitanju prihvatljivi troškovi, odnosno za šta će novac moći da se utroši, mogućnosti su velike. Zainteresovani će moći da apliciraju za sredstva namenjena izgradnji novih, autentičnih turističkih objekata, ali i za održavanje postojećih seoskih objekata. Moći će da IPARD sredstvima kupuju mašine i opremu, namenjene za unapređenje turističke ponude. Moguća je izgradnja igrališta i kupovina opreme koja se koristi na njima. Takođe će biti moguće aplicirati za izgradnju pogona za proizvodnju energije iz obnovljivih izvora i slično.\nUkoliko se na konkurs prijavi veći broj aplikanata, pribeći će se bodovanju. U tom slučaju blagu prednost će imati mlađi od 40 godina i žene. Investicije koje se sprovode u planinskim regionima takođe će, po tom osnovu, dobiti dodatne bodove. Aplikanti koji imaju završen neki vid obuke u turizmu biće u blagoj prednosti, kao i oni čiji projekat podrazumeva otvaranje novih radnih mesta.\nKorisnik iz IPARD programa može dobiti povraćaj i do 65 odsto sredstava, dok preostala mora nabaviti sam, bilo iz sopstvenih izvora, bilo podizanjem kredita. Minimalan iznos prihvatljivih investicija je 5.000 evra, a maksimalan 300.000 evra. Maksimalna podrška koju jedan korisnik može dobiti u ovom IPARD programskom periodu, koji traje od 2014. do 2020. godine, jeste 400.000 evra.\nTeofanov naglašava da je osnovna razlika između nacionalnih i IPARD mera to što se za sredstva iz republičkog budžeta konkuriše s računom, dok se za dobijanje novca iz evropske kase prilaže predračun. Bitno je i da onaj ko čeka na IPARD sredstva ništa ne počinje da radi dok ne dobije zeleno svetlo od resornog ministarstva. Maksimalno čekanje na odgovor, prema zakonu, može da traje najviše devet meseci.\nOd sledeće godine nas očekuje novi programski period, odnosno IPARD 3. Izvesno je da će u ovom periodu biti akreditovana Mera 4, koja se odnosi na zaštitu životne sredine i organsku poljoprivredu. Takođe i Mera 5 – za implementaciju LEADER pristupa sa ciljem razvoja civilnog društva i jačanja socijalnog dijaloga u ruralnim sredinama.\nipard ruralni turizam\nKrkobabić: Mladima 150.000 praznih seoskih kuća\nNarednih dana i kiša i sneg, sledeće sedmice zahlađenje\nU Novom Miloševu otvorena elektrana na biomasu\nSlepi će progledati, a svi stariji od 65 godina dobiti penzije\nAgro info karavan širom Srbije predstavio pojednostavljenu prijavu sezonaca


Švicarska će Nasera Orića izručiti BiH!\nSavezni ured za pravdu Švicarske je danas po pojednostavljenoj proceduri odobrio izručenje Nasera Orića pravosudnim institucijama Bosne i Hercegovine, javlja Anadolu Agency (AA).\n“Kao što je uobičajno iz razloga sigurnosti i privatnosti neće se saopštavati informacije o vremenu njegove predaje prilikom izručivanja”, saopšteno je iz Ureda za pravdu Švicarske.\nU Ministarstvo pravde Bosne i Hercegovine stigla je zvanična informacija o odluci Švicarskog ministarstva pravde da Naser Orić bude izručen Bosni i Hercegovini u postupku ekstradicije, potvrdio je za Anadolu Agency (AA) Nezir Pivić, zamjenik ministra pravde Bosne i Hercegovine.\nOn je naglasio kako se ubzo očekuje da Orić bude predat nadležnim organima Bosne i Hercegovine, odnosno Tužilaštvu Bosne i Hercegovine koje će dalje donijeti odluku po tom pitanju.\n“Onog trenutka kada Orić bude predat nadležnim organima BiH završava se proces ekstradicije. Informaciju o tome kada će Orić biti vraćen u BiH ne možemo dati niti je u ovom trenutku imamo s obzirom na to da se to svakako ne čini u skladu s odredbama zaštite sigurnosti i razloga zaštite ličnosti. Takvi se podaci ne objavljuju, međutim, vjerujemo kako će to biti do kraja sedmice”, naglasio je Pivić.\nZamjenik ministra pravde BiH ocijenio je kako je odlukom Švicarskog ministarstva pravde o izručenju Nasera Orića BiH “pobijedila pravda, iako su svi argumenti još od početka njegovog hapšenja po potjenici Srbije 10. juna bili na strani Bosne i Hercegovine”.\n“Srbija je napravila grešku jer je propustila priliku da u skladu sa protokolom o saradnji između BiH i Srbije dostavi, odnosno ustupi u daljnjem postupku. To se nije desilo i onda je logično da je Švicarsko ministarstvo pravde postupilo ovako”, naglasio je Pivić.\nOn je naveo da su u skladu sa Evropskom konvencijom o ekstradiciji dva podatka ključna koja odlučuju o ekstradiciji.\n“Djelo za koje se tereti Orić je počinjeno u Bosni i Hercegovini, a radi se o državljaninu Bosne i Hercegovine. Dakle, sve je bilo na strani Orića u procesu donošenja odluke o ekstradiciji Bosni i Hercegovini, a ne Srbiji kako je to traženo”, naveo je Pivić.\nNasera Orića je 10. juna u poslijepodnevnim satima privela švicarska policija zajedno sa načelnikom općine Srebrenica Ćamilom Durakovićem koji je nedugo nakon zadržavanja pušten.\nOrić se još uvijek nalazi u ekstradicijskom pritvoru u Ženevi, gdje je uhapšen na osnovu potjernice koju je za njim zbog navodnih ratnih zločina na teritoriji Srebrenice 1992. godine, raspisala Srbija 2014. godine.\nApelaciono vijeće Haškog tribunala 2008. godine oslobodilo je Orića krivice za nesprečavanje zločina nad Srbima 1992. i 1993. godine.\nNaser Orić u bolnici, zaražen koronavirusom


f Manje olova u krvi dece iz Zajače - Arhus Centar Subotica\nRezultati analize krvi, uzete 7. jula, dece iz Zajače kod Loznice, pokazuju prosečno za 62 manju koncetracije olova u krvi, nego što je utvrdjeno u predhodnoj kontroli koja je radjena u fabruaru 2012. godine, saopštili su danas stručnjaci iz nadležnih instituta i ministarstva zdravlja.\nRoditelji iz Zajače su se više puta obraćali vlastima i tražili rešenje problema zagadjenja prouzrokovanog aktivnošću topionice olova.\nDirektor Instituta za javno zdravlje Srbije "Dr Milan Jovanović Batut" Dragan Ilić rekao je novinarima da je prosek umanjenja nivoa olova u krvi 62 odsto, dok je samo kod jednog deteta došlo do povećanja.\nOn je naveo da je od 127 testirane dece njih 83 imalo nivo olova ispod granične vrednosti od 10 mikrograma olova po decilitru krvi, što je 65 odsto, dok je prilikom predhodne analize prošle godine taj procenat bio 16 procenata.\nAnalize su radjene u Institutu za medicinu rada Srbije (IMRS) "Dr Dragomir Krajović", uz superviziju referentne laboratorije u Sloveniji, a rezultati su danas predati roditeljima dece.\nPrema najnovijim nalazima, 25 dece ima 10 do 15 mikrograma olova po decilitru krvi, 12 ima 15 do 20 mikrograma, a sedmoro vise od 20 mikrograma po decilitru.\nIlić je rekao da je uz svaki nalaz priložen tekst s jasnim preporukama o daljem postupanju i najavio dalje periodične kontrolne analize.\nDo umanjenja prisustva olova u krvi, po njegovom mišljenju, došlo je zbog manje izloženosti olovu, usled zastoja u radu topionice olova, kao i niza predloga i mera za individualno postupanje i održavanje visokog nivoa higijene, kojih su se stanovnici tog mesta pridržavali.\nDržavni sekretar Ministarstva zdravlja Periša Simonović je rekao da svi mogu da budu zadovoljni što postoje tendencije smanjenja nivoa ovog metala u krvi kod dece, ali da treba ukazivati i roditeljima i deci na preventivne aktivnosti koje treba preduzimati.\nDanašnjem saopštavanju rezultata prisustvovali su državni sekretar Ministarstva omladine i sporta Nenad Borovčanin, direktor Instituta za medicinu rada Srbije "Dr Dragomir Krajović" Aleksandar Milovanović, direktor Zavoda za javno zdravlje Šabac Milijana Popović i direktor Doma zdravlja Loznica Zoran Nikolić.\nZaštitnik gradjana Saša Janković upozorio je ranije u junu mesecu, da su analize pokazale da je nivo olova u krvi povećan kod 82 odsto dece.\nJanković je preporučio Ministarstvu zdravlja da bez odlaganja, uz saglasnost roditelja, sprovede novo ispitivanje i preduzme preventivne i interventne mere, u skladu sa rezultatima.


Članovi "CORIE" počeli sa uništavanjem ambrozije | Trebinje Live\nČlanovi "CORIE" počeli sa uništavanjem ambrozije\nČlanovi organizacije Centar za održivi razvoj i ekologiju “CORIE” juče su počeli akciju uništavanja ambrozije na širem prostoru grada.\nPolen ambrozije je jedan od najjačih alergena, a onima koji u vrijeme njenog cvjetanja imaju simptome poput otežanog disanja, suznih očiju, promjena na koži, kijavice ili gušenja ljekari preporučuju često tuširanje, presvlačenje i ispiranje nosa i upozoravaju ih da veš ne suše napolju, a da stanove provjetravaju poslije 23.00 sata. U okviru projekta "Zaustavimo ambroziju", koji sprovodi CORIE, juče je počela kosidba neuređenih površina na kojima ima ambrozije, saopšteno je iz te organizacije.\nČlanovi CORIE su vršili mehaničko uništavanje ambrozije čupanjem ili košenjem u zavisnosti od njene zastupljenosti, a u planu je nastavak akcije koja će se sprovoditi tokom naredne sedmice. Građani koji primjete površine na kojima raste ambrozija mogu to da prijave na meil corie.trebinje@gmail.com kako bi CORIE izvršilo njeno uklanjanje.\nIz ekološke organizacije CORIE ističu da se ambrozija ne pojavljuje na površinama koje se redovno održavaju. Ova biljka u našem gradu se može pojaviti samo na površinama koje se ne održavaju redovno. Intenziviranim aktivnostima koje će se sprovoditi ovih dana, planirano je uništenje ambrozija sa takvih mjesta.\nPojava ambrozije u Trebinju trenutno nije alarmantna, ali treba istaći da u našem gradu nema aparata za mjerenje koncentracije polena u vazduhu. Na području cijele Republike Srpske postoji samo jedan takav aparat i to u Banjaluci.


Njihov direktor, Peter Dajko, za "Blic" otkriva da će se tu graditi stambeno - komercijalni kompleks, uz vođenja računa o istorijskim dobrima u ovom delu grada.\n- Očekujemo da sačuvamo duh jedne od najboljih lokacija u gradu, smeštene odmah pored Dunava. Ono što je fenomenalno za nas, firmu koja brine o kvalitetnoj arhitekturi, sačuvaćemo sve elemente koji su proglašeni za istorijsko dobro. Sigurno je da ćemo izgraditi fantasičan kompleks, stambeno-komercijalni, uključujući marinu koja u principu daje lokaciji poseban duh - rekao je Dajko.\nStudija arhitektonskog rešenja će, kako očekuje Dajko, trajati pola godine, a onda se očekuje i realizacija plana.\n- Za nekih 18 meseci možemo da krenemo da gradimo, što je realističan plan. Studija mora da se uradi vrlo pažljivo, da se uzmu u obzir okolina i lokacija. Juče smo bili sa českim kolegama koji su oduševljeni time kako kran i pumpa mogu da se uklope u ceo kompleks - kaže Dajko.\nTrojica maloletnika privedena su zbog napada na policajca sinoć oko 20 časova u OŠ "Jovan Popović" na Karaburmi, saznaje "Blic" u policiji. Policajac L. J. je, prema prvim informacijama, završio sa hematomima na glavi i pocepanom usnom.


Pokušaj kompromitacije tužioca Milivoja Katnića\n“Određene strukture” su pokušale da kompromituju glavnog specijalnog tužioca Milivoja Katnića tako što su mu nudile privilegije i novac, a nakon toga su probali da podmite i njegovu suprugu koja je takođe državnih službenik. Sve to je rekao sam Katnić na sjednici Odbora za antikorupciju.\n"Ponudili su mojoj ženi čokoladu, ostavili je na sto u kafiću, u kojoj je bilo sakriveno četiri hiljade eura. Ispred tog lokala čekala su je uniformisani policajci. Ona srećom čokoladu nije uzela", rekao je Katnić.\nObjašnjavajući svoju raniju izjavu da se protiv Specijalnog tužilaštva vodi rat, Katnić je kazao da je mislio na nuđenje novca pojedinim tužiocima, napad na advokata Lazara Akovića, ugrožavanje bezbjednosti svjedoka saradnika kao i, kako je kazao, pokušaj kompromitacije njegove supruge.\nOn je rekao i da je protiv tužilaštva vođen rat na način što su svima, u Vrhovnom tužilaštvu, nuđene razne povlastice poput školovanja djece u inostranstvu, zapošljavanja...\nGovoreći o ranjavanju Predraga Šukovića, koji je istraživao šverc cigareta u Mojkovcu za šta je optuživao potpredsjednika Vlade Duška Markovića, Katnić kaže da Specijalno tuzilastvo provjerava da li je to izvršeno na organizovan način.\nKatnić je na sjednici ocijenio da su se novi instituti kao što su svjedok saradnik, sporazum o priznanju krivice i primjena tajnog nadzora, pokazali kao dobri i donijeli dobre rezultate.\nKatnić je rekao obrazlažući Izvještaj o radu Tuzilastva za period januar-jun ove godine. Podsjetio je da su pokrenuti postupci u slučajevima TQ Plaza i Prijevor, te da su zaključeni sporazumi o priznaju krivice sa Marovićima i Radjenovićem.\nOko 20 miliona već je vraćeno opštini Budva, kazao je Katnić, poručujući da su prioritet Specijalnog tužilastva djela visoke korupcije i ona koja su izvršena na organizovan način. Saopštio je i da su u toku finansijske istrage u dva predmeta.\nSjednici Odbora prisustvovao je i VDT Ivica Stanković.\nOn je, odgovarajući na pitanja poslanika o nedavnom ranjavanju Predraga Šukovica, saopštio je da Više državno tužilastvo preduzina radnje u vezi sa tim.\n''Nastojaćemo da se sve uradi i preduzme da se dođe so počinilaca ovog djela'', saopštio je Stanković.\nUpitan da li će biti još akcija, Stanković kaže da ih Tužilastvo ne najavljuje obećavši da će svi koji su se ogriješili o zakon doći na red.\nMilivoje Katnić poručio je da nakon procesurianja visokih funkcionera kakav je Svetozar Marović i čelnika pojedinih opština je potpuno jasno da se nikome ne isplati da se bavi kriminalom.\nInače, na sjednici se razmatraju posebni izvještaji o radu Vrhovnog državnog tužilastva i Specijalnog državnog tužilaštva za prvih šest mjeseci 2016.


VIDEO: Vičući „Osvetili smo proroka“ kalašnjikovima ubili 12 ljudi, i dalje traje potraga za trojicom terorista! | Republika Srpska\nНасловна Свијет VIDEO: Vičući „Osvetili smo proroka“ kalašnjikovima ubili 12 ljudi, i dalje traje...\nVIDEO: Vičući „Osvetili smo proroka“ kalašnjikovima ubili 12 ljudi, i dalje traje potraga za trojicom terorista!\nPARIZ – Najmanje 12 ljudi je ubijeno, a 10 ranjeno kada su maskirani napadači naoružani automatskim puškama upali u redakciju satiričnog lista „Šarli ebdo“, u centru Pariza, poznatog po karikaturama muslimanskih lidera.\nFrancuski ministar unutrašnjih poslova Bernar Kaznev izjavio je danas da snage bezbednosti tragaju za trojicom naoružanih ljudi koji su učestvovali u napadu.\nKaznev je obećao najviši nivo zaštite građanima Francuske, preneo je AFP.\nSve je učinjeno kako bismo „što pre neutralizovali trojicu zločinaca koji su počinili ovaj varvarski čin“, rekao je on.\nMaskirani napadači naoružani automatskim puškama upali su u redakciju lista „Šarli ebdo“ vičući „Alah akbar!“ (Bog je veliki) i „Osvetili smo proroka!“ i otvorili paljbu.\nPrema izveštajima nekih medija, napadači su imali i raketni bacač. U pucnjavi su ubijeni glavni i odgovorni urednik lista Stefan Šarbonije i još devet novinara, kao i dva policajca.\nZaposleni u listu su se sklonili na krov zgrade.\nNapadači su se posle pucnjave sukobili i s policijom, ali uspeli su da pobegnu vozilom koje ih je čekalo.\nPrema izveštajima medija, u severnom delu Pariza su promenili vozilo i za njima se još traga.\nPolicija je našla automobil koji su napustili.\nPredstavnik policije Roko Kontento opisao je mesto napada kao „klanicu“.\nOLAND: ČIN BEZUMNOG VARVARSTVA Francuski predsednik Fransoa Oland, koji je obišao mesto napada, rekao je da je nesumnjivo u pitanju „teroristički napad“. „Čin bezumnog varvarstva je počinjen ovde, u Parizu, nad jednim listom… Novinari i policajci su kukavički ubijeni“, rekao je Oland. „Nikakav varvarski čin neće nikada ugušiti slobodu štampe.\nMi smo ujedinjena zemlja, koja će znati da reaguje“, poručio je predsednik Francuske. „Kaznićemo napadače.“ Oland je dodao i da je u proteklih nekoliko sedmica u Francuskoj sprečeno nekoliko terorističkih napada. Ekstremistička Islamska država zapretila je Francuskoj napadima, a petnaestak minuta pre pucnjave, časopis je preko Tvitera objavio karikaturu lidera Islamske države, Abua Bakr al-Bagdadija.\nMediji prenose da je na redakciju lista 2011. godine bačena zapaljiva bomba, posle najave da će u štampu biti pušten broj pod nazivom „Šarija ebdo“, s „Muhamedom kao glavnim i odgovornim urednikom“.“Šarli ebdo“ je u septembru 2012. godine objavio karikaturu nagog Muhameda, u vreme nasilnih protesta u nekoliko zemalja zbog filma „Nevinost muslimana“, snimljenog u SAD, u kojem je prorok ismejan.\nPROČITAJTE I: * Evo zbog čega je francuski satirični nedeljnik više puta razbesneo muslimane! * Ovo su sve teoristički napadi u Francuskoj, u kojima je do sada poginulo 59 osoba! Satirični magazin je postao ozloglašen u februaru 2006. kada je štampao karikature proroka Muhameda, koje su se prvobitno pojavile u danskom dnevniku „Jilands-posten“, izazvavši bes i ogorčenje u muslimanskom svetu.\nKrajem prošle godine, čovek je, vičući „Alah akbar“ (Bog je najveći), povredio 13 ljudi kada je vozilom uleteo u masu naroda u Dižonu, na istoku Francuske.\nPremijer Manuel Vals rekao je tada da Francuska nikada ranije nije bila u toj meri suočena s tako velikom opasnošću od terorizma.\nVUČIĆ UPUTIO TELEGRAM SAUČEŠĆA VALASU BEOGRAD – Premijer Srbije Aleksandar Vučić uputio je danas telegram saučešća predsedniku Vlade Republike Francuske Manuelu Valsu povodom napada u Parizu. „U ime Vlade i naroda Republike Srbije i svoje ime, upućujem Vam najdublje saučešće zbog tragičnog gubitka ljudskih života u napadu u Parizu.\nU ovakvom trenutku, teško je naći reči utehe za one koji su izgubili svoje najdraže. Užasnuti smo događajem, ali smo i sigurni da će Republika Francuska i velika francuska civilizacija, poznata po svojoj toleranciji, znati da se izbori sa opasnošću koju terorizam nosi. Republika Srbija će, svim svojim mogućnostima, da pomogne borbu protiv terorizma, te najveće svetske pošasti.\nRepublika Francuska uvek može da računa na iskrenu i prijateljsku podršku Republike Srbije“, navodi se u telegramu premijera Vučića.\nEU I NATO OŠTRO OSUDILI NAPAD Najviši funkcioneri Evropske unije i NATO danas su ostro osudili napad na novinare satiričnog časopisa “Šarli Ebdo” u Parizu u kome je poginulo dvanaest ljudi.\nPredsednik Evropske komisije Žan-Klod Junker i potpredsednik Frans Timermans su u odvojenim saopštenjima izrazili šok i nevericu zbog napada, za koji se pretpostavlja da su ga izvršili islamistički teroristi. “Duboko sam šokiran smrtonosnim napadom”, napisao je na svom tviter nalogu predsednik Evropskog parlamenta Martin Šulc i izrazio saučesće porodicama žrtava.\nGeneralni sekretar NATO Jens Stoltenberg je, takođe preko tvitera, uputio izraze solidarnosti Francuskoj i ocenio da je reč o gnusnom napadu na medijske slobode.\nIstovremeno, napade je osudio i šef diplomatije predsedavajuće Letonije Edgars Rinkevič.


"Dan izazova" | VAmedia - info portal\n21/05/2015 21/05/2015 Нема коментара на “Dan izazova”\nPosle više godina u Valjevu će ponovo masovno biti odrtžana manifestacija “Dan izazova” . Ova manifestacija biće održana u Valjevu, kao i u celom svetu, u sredu 27. maja 2015. godine.\nKako se moglo čuti na konfgerenciji za novinare tog dana će u valjevskim školama, na Gradskom trgu, ali i u parku Pećina biti organizovane sportske aktivnosti, u trajanju od najmanje 15 minuta, kako propozicije i nalažu. Simbolično, opština sa kojom će se Valjevo takmičiti je beogradska opština Grocka.\nPredsednik Organizacionog odbora, pomoćnik gradonačelnika Milorad Ilić je pozvao sugrađane, sportske i radne kolektive da učestvuju u ovoj manifestaciji: “Valjevo učestvuje 20. put. Prvih godina smo učestvovali u međunarodnom takmičenju i nadmetali smo se sa gradovima iz Brazila, Češke, Slovačke. Taj kontinuitet smo izgubili poslednjih godina, ali nekadašnje Društvo za telesno vaspitanje “Partizan”, a danas Asocijacija “Sport za sve” je redovno održavao “Dan izazova” i održao tradiciju na nivou na kom je to bilo moguće. Ove godine grad Valjevo preuzima tu organizaciju. Ne takmičimo se na međunarodnom nivou, već na republičkom nivou. Gotovo svi gradovi u Srbiji učestvuju u “Danu izazova”. Naš je cilj da uspešnom organizacijom i uspešnim takmičenjem na nivou Republike Srbije, kvalifikujemo se sledećih godina i za međunarodno takmičenje, gde smo nekada i bili, što Valjevu sa ozbiljnom organzacijom sporta i pripada. To je prilika da se predstave svi sportski kolektivi i sportske aktivnosti”.\nOva manifestacija ima za cilj da podstakne gradjane na što veću fizičku aktivnost pa je stoga važno napomenuti da se “Dan izazova” ne odnosi damo na sposrtske klubove koji su već najavili učešće već I na sve gradjane Valjeva.Grad Valjevo se ove godine takmiči u kategoriji gradova od 20.000 do 100.000 stanovnika. U odnosu na procenat uključenih građana, u odnosu na broj stanovnika, meriće se i odrediti ko je bolji., a najbolji sledeće godine idu u međunarodno takmičenje.


Vladeta Kostić i Jan Bratu (Foto KIM)\nNakon sastanka, Bratu je rekao da ga je gradonačelnik upoznao sa razvojnim planovima ove lokalne samouprave. Bratu je obećao pomoć Ambasade Norveške u Prištini za projekat ekološko-energetske efikasnosti.\n„Gradonačelnik Kostić me je informisao o razvojnim planovima opštine i obećao sam pomoć u okviru naših mogućnosti. Podržaćemo ekološko i energetski efikasan projekat za LED uličnu rasvetu. Kako bi pomogli, opredelićemo 60 hiljada evra. Konkretan projekat košta više, ali to je ono što ja mogu da obećam“, kazao je Bratu.\nGradonačelnik Gračanice Vladeta Kostić istakao je da je ambasadora Norveške upoznao sa razvojnim planom opštine i brojim projektima koje valja realizovati u narednom periodu.\n„Razgovarali smo i o određenim projektima u vezi zapošljavanja, odnosno, otvaranja novih radnih mesta. Složili smo se tu nailazimo na zajednički problem. Pitanje je kako pravno uokviriti preduzeće, imajući u vidu da na Kosovu i dalje nije zaživeo sistem, odnosno, način uspostavljanja javno-privatnog partnerstva. Opština nije u mogućnosti da registruje preduzeća koja bi se bavila realnim sektorom, tačnije, bilo kojom proizvodnjom i tako zapošljavala ljude. Tako da se sve svodi na investicije sa strane i ulaganje u sferi privatnog biznisa“, rekao je Kostić.\nObraćajući se novinarima na kraju sastanka, Vladeta Kostić i Jan Bratu su naveli da će Ambasada Norveške i Opština Gračanica sarađivati i u narednom periodu.


Slučaj “kamion smrti”: Odobreno izručenje organizatora krijumčarenja 39 Vijetnamaca – Kam Bus\nHjuz (40) je tražen u Velikoj Britaniji i zbog optužbi za kršenje zakona o imigraciji\nHjuz (40) je tražen u Velikoj Britaniji i zbog optužbi za kršenje zakona o imigraciji.\nVozač kamiona iz Sjeverne Irske Moris Robinson priznao je krivicu po 39 tačaka optužnice za ubistvo Vijetnamaca, a vlasti Velike Britanije smatraju da je Hjuz organizovao prevoz migranata.\nŽrtve, među kojima je 31 muškarac i osam žena u dobi od 15 do 44 godine, pronađene su u oktobru u hladnjači koju je Robinson vozio ka industrijskom bloku Grejs u Eseksu, na oko 30 kilometara istočno od Londona.\nSudija Pol Berns procijenio je da se kršenje zakona dogodilo u Velikoj Britaniji, te da je krivično gonjenje organizatora u nadležnosti britanskog suda.\nIrska televizija RTE javila je da je Hjuz zatražio da bude predat britanskim vlastima što prije. Sud u Irskoj primio je žalbu na odluku o izručenju drugog državljanina Sjeverne Irske Imona Herisona, koji je je suočen sa sličnim optužbama. Vlasti Velike Britanije smatraju da je Herison dovezao hladnjaču u kojoj su pronađena tijela u belgijsku luku, prije nastavka putovanja u Britaniju.\nPrethodna objava Tesla: Sada naš kamion kreće u masovnu proizvodnju\nSljedeća objava Međunarodni dan za zabranu transporta živih životinja


Komercijalna smanjuje broj poslovnica – Bankar.rs\nHome/BANKE/Komercijalna smanjuje broj poslovnica\nKomercijalna banka Bograd koja od početka ove godine posluje u sastavu Nove ljubljanske banke, počela je program smanjivanja sadašnjeg broja od oko 200 poslovnica i filijala, zbog čega zaposleni strahuju od otkaza koji su logična posledica zatvaranja radnih punktova, piše Demostat.\nU Komercijalnoj banci kažu da je u “ovom trenutku, fokus na integraciji sa NLB Bankom jer je u pitanju “složen proces spajanja različitih sistema, poslovnih kultura i vrednosti, ali i najboljih poslovnih praksi i rešenja za klijente”.\nZbog toga je “neophodno posvetiti mu punu pažnju, energiju, vreme i resurse”. Ipak, ne negiraju da će doći do gašenja pojedinih poslovnica.\n“U toku je sagledavanje svih relevantnih informacija, kako bi se na objektivan način donele dugoročne poslovne odluke, uključujući i optimalan broj zaposlenih i ekspozitura u zajedničkoj prodajnoj mreži. Kao i do sada, svaka naša odluka biće pravovremeno i transparentno saopštena svima onima na koje ima uticaj”, rečeno je Demostatu u Komercijalnoj banci.\nOve godine NLB je objavila i nameru o preuzimanju preostalih 16,77 odsto udela iz portfelja malih akcionara\nPrivatizacija Komercijalne banke dogovorena je u februaru prošle godine, pre pandemije koronavirusa i deo je sporazuma koji je Srbija potpisala sa MMF-om, piše Demostat.


KRIK: Od 48 političara, protiv 33 vode se prekršajni ili kriični postupci – NovostiDana.rs\nNovinarka Dragana Pećo rekla je na konferenciji za medije u Beogradu, da od 48 političara čiji se profili nalaze u bazi, njih 21 ima nelegalne nekretnine, medju kojima je i ministarka gradjevinarstva, saobraćaja i infrastrukture Zorana Mihajlović.\nU bazi koju čini popis imovine lokalnih političara, poslanika i predstavnika opozicije, za šestoro je utvrdjena veza sa kriminalom, a za osmoro ofšor poslovanje.\nZanimljivo je da profil Vučića nije najčitaniji u bazi, on se nalazi po broju pregleda na trećem mestu, jer su se gradjani najviše interesovali za imovinu premijerke Ane Brnabić i nekadašnjeg kandidata za predsednika Luke Maksimovića.\n„Taj profil osim Južnij vesti nije objavio ni jedan mediji, a cenzurisan je čak i na izložbi pod nazivom Necenzurisane laži, gde su bila predstavljena sva naša istraživanja. Taj profil je bio i najveći udar na Krik, jer je tabloid Informer danima objavljivao tekstove o Stevanu (Dojčinoviću)“, rekla je Pećo.\n„Gradjani imaju očekivanja od političara i oni moraju da im polažu račune“, navela je ambasadorka.


Predstavljen Priručnik za identifikovanje prekograničnih projekata održivog planinskog turizma\n(4. decembar 2018)\nU Negotinu je 4. decembra 2018 održana konferencija za štampu na kojoj je predstavljen Priručnik za identifikovanje prekograničnih projekata održivog planinskog turizma\nKroz realizaciju projekta „Carpathians Connects“, na osnovu izrađenih dokumenata i analiza na sastancima i debatama, definisani su prioritetni koraci aktera u planinskom turizmu koji se ogledaju u identifikaciji, pripremi i realizaciji zajedničkih prekograničnih projektata iz oblasti planinskog turizma.\nPrekogranični projekti u planinskom turizmu su veoma specifični i za njih postoji veoma malo izvora finansiranja ili neke druge podrške. Fondovi Evropske unije (EU) su u ovom trenutku jedini realni izvori podrške ovakvim inicijativama i projektima. Zbog toga je i pripremljen “Priručnik za identifikovanje prekograničnih projekata održivog planinskog turizma”, koji je uglavnom usmeren ka EU fondovima i njihovim principima i uobičajenim pravilima. Priručnik je koncipiran u odnosu na pretpostavljene, potencijalne otvorene pozive za podnošenje projekata iz oblasti planinskog turizma u nekom od Programa transgranične ili prekogranične saradnje.\nU ovom Priručniku (obzirom da je akcenat na korišećenje EU fondova u prekograničnoj saradnji) prekogranična saradnja se posmatra kao saradnja zemalja članica Evropske unije, zemalja koje imaju status kandidata i zemalja koje imaju status potencijalnih kandidata za članstvo u EU. Regionalna i teritorijalna saradnja podrazumeva podršku aktivnostima između zemalja koje dele zajedničku granicu, a zarad dostizanja ciljeva i donošenju pozitivnih promena. Prekogranična saradnja koju finansijski podržava EU nastala je na temeljima principa EU da granica bude tačka spajanja a ne tačka razdvajanja.\nZbog svega navedenog je i nastao ovaj Priručnik. On pruža mogućnost svakom zainteresovanom da uloži svoje vreme i sazna više o prekograničnim programima preko kojih se finansiraju projekti za razvoj planinskog turizma. Priručnik će biti od koristi:\nPredstavnicima vlasti koje se bave planinskim turizmom u karpatskom prekograničnom području,\nInstitucijama i organizacijama koje posluju u oblastima životne sredine i turizma,\nProfesionalcima koji se bave održivim turizmom i srodnim sektorima.\nOvaj Priručnik daje smernice za kretanje od početne ideje za neki projekat, preko konkurisanja za EU fondove i realizacije, do zatvaranja projekta i povraćaja utrošenih finansijskih sredstava. Korisnici ovog priručnika će imati najbolji učinak ako svoje vreme opredele ka što većem angažovanju prema datim savetima.\nPriručnik dmožete preuzeti ovde.\nOdražana finalna konferencija projekta “Carpathians Connects”\n(14. novembar 2018.)\nU Kladovu je 13. i 14. novembra održana finalna koneferncija projekta “Carpathians Connects” koji se realizuje u okviru Interreg-IPA Programa prekogranične saradnje Rumunija-Srbija 2014 – 2020.\nProjekat se realizuje u Borskom okrugu u Srbiji (opštine Kladovo, Majdanpek, Negotin i Bor) i okruzima Karas Severin i Mehedinci u Rumuniji od strane partnera: Regionalne Agencija za razvoj istočne Srbije – RARIS i Rumunska asocijacija za inovacije i transfer tehnologija – filijala Mehedinci.\nProjekat je pružio podršku razvoju lokalnom turističkom poslovanju jačanjem planinskog turizma kao novog turističkog proizvoda koji doprinosi održivom korišćenju prirodnih resursa u Karpatskom prekograničnom području Rumunije – Srbije.\nNa finalnoj konferenciji je bilo više od 100 učesnika iz Srbije i Rumunije iz javnog, poslovnog i nevladinog sektora koji deluju u oblasti turizma i životne sredine.\nTokom konferencije, učesnicima su predstavljeni rezultati projekta i određene su smernice za buduće aktivnosti Prekogranične mreže zainteresovanih strana za razvoj planinskog turizma, koja je formirana na početku realizacije projekta.\nČlanovi mreže su potvrdili da dele viziju razvoja planinskog turizma ove prekogranične oblasti definisane tokom završne konferencije i potpisali Deklaraciju o posvećenosti.\nUčesnicima je predstavljen Priručnik za identifikovanje prekograničnih projekata u oblasti održivog planinskog turizma i 6 projektnih ideja koje su razrađene tokom realizacije projekta. Priručnik možete pogledati ovde.\nNa javnoj debati u Boru predstavljene mogućnosti za razvoj planinskog turizma u prekograničnom području Srbija -Rumunija\n(23. maj 2018.)\nU Boru je 23. maja 2018 održana javna debata na kojoj je predstavljena radna verzija "Studije o razvoju održivog planinskog turizma u Karpatskom prekograničnom području Rumunija – Srbija".\nStudija je urađena u okviru implementacije projekta “Karpati povezuju”, sufinansiranog kroz Interreg-IPA Program prekogranične saradnje Rumunija-Srbija 2014 – 2020.\nCilj javne debate je da svim zainteresovanim stranama iz oblasti turizma, zaštite životne sredine, nevladinog sektora, javnog sektora i medija predstavi radnu verziju Studije i omogući im da aktivno učestvuju u njenom pripremanju. Učesnici javne debate su tokom predstavljanja radne verzije dokumenta dali komentare, primedbe i sugestije za izradu finalne verzije dokumenta.\nNa debati je bilo 57 učesnika koji su u diskusiji uzeli aktivno učešće u razjašnjavanju brojnih pitanja koja se tiču razvoja planinskog turizma u prekograničnom području.\nVideo prilog sa održane debate možete pogledati ovde\nPredstavljena studija ’’Stanje planinskog turizma u Srpsko – Rumunskoj prekograničnoj oblasti Karpata’’\n(14. februar 2018.)\nU Kladovu je 14. februara održana konferencija za štampu na kojoj je predstavljena je Studija ’’Stanje planinskog turizma u Srpsko – Rumunskoj prekograničnoj oblasti Karpata’’.\nStudija predstavlja analizu stanja i mogućnosti razvoja turističkih potencijala ove prekogranične oblasti.\nIzjavu sa održane konferencije možete pogledati ovde (izvor: TV Istok).\nStudiju ’’Stanje planinskog turizma u Srpsko – Rumunskoj prekograničnoj oblasti Karpata’’ možete preuzeti ovde.\nOdržan prvi sastanak prekogranične mreže za razvoj planinskog turizma\nU okviru projekta „Carpathians Connects“ formirana je „Prekogranična mreža zainteresovanih strana za razvoj planinskog turizma“. Članovi mreže su profesionalci sa iskustvom iz oblasti razvoja turizma, sporta (planinarenja, biciklizma), zaštite životne sredine, poljoprivrede i ekonomije. Mreža je sastavljena od 20 članova iz Srbije i Rumunije koji predstavljaju javni, privatni i nevladin sektor.\nPrvi sastanak prekogranične mreže održan je 6. i 7. decembra u Brestovačkoj Banji. Na sastanku su predstavljeni prvi rezultati istraživanja "Stanje u oblasti planinskog turizma u Karpatskom prekograničnom području Srbija - Rumunija". Članovi mreže su analizirali predstavljenu studiju i dali svoje komentare i sugestije kako planski koristiti prirodne i kulturne potencijale za razvoj planinskog turizma u Karpatskom prekograničnom području Srbije i Rumunije. Urađena je i SWOT analiza planinskog turizma ove prekogranične oblasti.\nSastanku je prisitvovalo 20 članova prekogranične mreže i projektni tim „Carpathians Connects“.\nRezultati istraživanja "Stanje u oblasti planinskog turizma u Karpatskom prekograničnom području Srbija - Rumunija" će biti osnov za izradu „Studije o razvoju održivog planinskog turizma u Karpatskom prekograničnom području Srbija - Rumunija", koja će se pripremiti kroz dalju realizaciju projekta.\nIzjavu sa održanog sastanka možete pogledati ovde (izvor: TV Bor).\nPress konferencija projekta „Carpathians Connects“\n(31. oktobar 2017.)\nOdržana je prva press konferencija projekta „Carpathians Connects“. Press konferencija je organizovana u Negotinu 31.oktobra 2017 uz prisustvo desetak predstavnika lokalnih i regionalnih medija iz istočne Srbije.\nPartneri na projektu: Regionalna agencija za razvoj istočne Srbije – RARIS i Rumunska asocijacija za inovacije i transfer tehnologija – filijala Mehedinci – AROTT, predstavili su medijima ciljeve projekta, očekivane rezultate i projektne aktivnosti. Naglasili su da se projekat realizuje u Borskom okrugu u Srbiji (opštine Kladovo, Majdanpek, Negotin i Bor) i okruzima Karas Severin i Mehedinci u Rumuniji.\nAtraktivnosti za održivi turizam\n© 2018 RARIS - Sva prava zadržana.


Vučić uvjeren da neće biti rata | Srbija | Al Jazeera Balkans\n'Srbija će učiniti sve da sačuva mir, ali neće dozvoliti pogrom Srba ma gde da žive', poručio je predsjednik Srbije.\nVučić je ocijenio da je Srbija u vrlo teškoj situaciji, u kojoj je nemoguće predvidjeti potezeTanjug/Dimitrije Goll\nPredsednik Srbije Aleksandar Vučić izjavio je u četvrtak da je uveren da će Srbija, i pored iracionalnih poteza Kosova, uspeti da sačuva mir, da rata neće biti, ali više neće dozvoliti nikada i nigde proterivanje srpskog naroda.\nOn je za TV Pink, upitan da li preti rat zbog poteza Kosova, koje, nakon taksi na uvoz robe iz Srbije (i Bosne i Hercegovine) najavljuje i formiranje vojske, rekao da ne voli da koristi reč "rat" niti misli da je to dobro.\n"Meni se čini samo da ljudi u Prištini danas ne razumeju razmere katastrofe koje mogu da izazovu. Molim da u nekom trenutku pokušaju da to shvate", rekao je predsednik Srbije.\n'Partija šaha uz pomoć kibicera'\n"Mi smo u situaciji da ne samo da igramo šah protiv nekog ko ima pomoć deset 'kibicera', kao što imaju oni od strane Nemačke, Velike Britanije, Francuske i mnogih drugih, već i da moramo da razmišljamo ne samo šta će da smisle i kako već i da li će neko da se podigne i tablom da lupi o glavu sebi i drugima", rekao je on.\nVučić je ocenio da je Srbija u vrlo teškoj situaciji, u kojoj je nemoguće predvideti poteze.\n"Svi potezi koje su do sada činili su bili iracionalni. U takvim uslovima, kada imate takvog protivnika, ne želim da kažem 'neprijatelja', kada se ne saglašavamo ni oko jednog od ključnih državnopravnih pitanja, onda to jeste problem. Nadam se da ćemo uspeti da sačuvamo mir", dodao je.\n"Moj odgovor je da će Sbrija dati sve od sebe da sačuva mir, uveren sam da ćemo imati mir, da rata neće biti. Ali, nećemo dozvoliti pogrom našeg naroda, naših ljudi proterivanja, ma gde žive", naglasio je Vučić.\nRekao je da će Srbija, svakodnevno i u najtežim uslovima, činiti sve da razgovara i mirno rešava probleme.\n'Plaše me očekivanja naroda'\nPredsednik Srbije najavio je telefonski razgovor sa generalnim sekretarom NATO-a Jensom Stoltenbergom i istakao da pozdravlja njegovu poruku Kosovu u vezi sa formiranjem vojske, rekavši da je ta poruka jasna i da se nada da će je u Prištini razumeti.\n"Mnogi pokušavaju da ih urazume", rekao je Vučić.\nStoltenberg je u sredu ocenio da namera Kosova da transformiše Kosovske bezbednosne snage u vojsku dolazi u pogrešno vreme, da je suprotna preporukama mnogih članica NATO-a i da može da ima ozbiljne posledice po evroatlantske integracije Kosova.\nVučić je istakao da je važno da međunarodna zajednica razume ko želi mir i stabilnost i koliko je važno da se napravi dogovor.\nRekao je i da ga plaše očekivanja naroda u Srbiji, koja nisu u skladu sa situacijom na terenu.\n'Ko je spreman da pošalje decu?'\n"Ljudi, nas je na Kosovu i Metohiji između pet i šest odsto. Južno od Ibra dva odsto... A za to smo krivi mi i sve ono što smo radili i 1999. godine i posle 2000. godine, kada se nismo borili za svoj narod nego smo samo donosili rezolucije i ćutali na odluku o proglašenju nezavisnosti [Kosova]. Sami smo sebe izbacili iz Ujedinjenih nacija i saglasili se da postavimo granicu između Srba. Te greške ljudi moraju da razumeju. Ne možete da ne platite te greške i loše političke odluke u istorijskom smislu", rekao je.\nTakođer je rekao da ne najavljuje ništa loše, ali da samo želi da govori ono što je objektivno i realno.\nOnima u Srbiji koji govore da to pitanje mora da se rešava na drugačiji način Vučić kaže da smatra da oni dugoročno ne žele dobro Srbiji.\n"Time što ćemo da govorimo 'Sve je naše' ili 'Sve je njihovo' nećemo postići nikakav dogovor. Možemo da kažemo: 'Kačanik je divno srpsko selo', ali tamo živi više pripadnika [oružane grupe] Islamske države [Irak i Levant] ili Al-Kaide po glavi stanovnika nego bilo gde u svetu", rekao je on.\n"Koliko vas je spremno da pošalje decu da se bore sa takvima? Koliko vas?", upitao je Vučić.\nLako je 'pucati' preko medija\n"Naš posao je težak jer treba da vodimo odgovornu politiku, politiku mira, ali ne i da vodimo politiku 'Baš nas briga za narod' na Kosovu i Metohiji već takvu politiku da znaju da brinemo za njih", rekao je Vučić.\n"Trinaest dana nije bilo srpske štampe na severu [Kosova], neko je morao da je doturi. To je radio neko od nas, a ne neko bezveze, jer bi tražio novac ili nešto drugo. I hleb i mleko mora neko da doturi, to je borba na dnevnom nivou. To je dnevna borba za normalan život naših ljudi. Uradili su nemoguće stvari, toliko loše, neshvatljive za 21. vek, doveli na su nas u ugao i nemoguću poziciju", zaključio je Vučić.\nStoltenberg kritizirao Kosovo zbog namjere formiranja vojske\nBrnabić: Nadam se da Srbija neće morati upotrijebiti vojsku\nSrbija i BiH uputit će zajedničko pismo EU-u zbog carina s Kosova


Novak naciljao 3. nova rekorda: Šta mu treba da prestigne Samprasa, Federera i Graf? - Telegraf.rs\n15/10/21 | 16:13\nNajbolji teniser sveta ima veoma dobru situaciju da godinu završi kao prvi teniser sveta\nPošto je preostalo da se odigraju još samo dva velika turnira na kojima bi Novak mogao da učestvuje, jasno je da postoji opcija da igra i Masters u Parizu i ATP finale u Torinu, ili bi igrao samo na završnom Mastersu, koji se ove godine seli iz Londona u Torino.\nĐoković je kao glavne ciljeve do kraja karijere označio Grend slemove, gde je ove sezone bio izuzetno uspešan osvojivši tri, čime se izjednačio sa najvećim rivalima Rodžerom Federerom i Rafaelom Nadalom, pa sada svi imaju po 20 najvećih titula. Ipak, ima motiva da igra i dalje do kraja sezone, a u igri su dva bitna rekorda.\nĐoković želi da završi sezonu kao reket broj 1, a o tome ove godine odlučuje ATP trka, umesto ATP liste, posle promena koje je uveo ATP zbog pandemije korona virusa i promena načina računanja bodova.\nOno što je za Novaka dobro, jeste činjenica da i na ATP listi i na ATP trci ima solidnu prednost u odnosu na Danila Medvedeva, koji je na Indijan Velsu propustio šansu da pretekne Novaka 1. novembra kada se budu Đokoviću oduzeli bodovi osvojeni 2019. godine.\nĐoković će u ATP trci naredne nedelje imati 1.900 bodova više, a na ATP listi 1.800.\nNovak je već sada izjednačen sa legendarnim Pitom Samprasom po broju godina završenim kao prvi teniser sveta, a ukoliko bi i na kraju 2021. završio kao prvi reket sveta, postao bi apsolutni rekorder i jedini u istoriji koji je to uspeo sedam puta.\nTakođe, Novak će sigurno biti posebno motivisan i za završni Masters, koji se ove godine igra u Italiji, gde ima veliku navijačku bazu i gde ga publika mnogo više voli nego što je to slučaj u Londonu.\nMotiv može da mu bude i to što je tu poslednjih godina beležio neočekivano slabije rezultate, a ukoliko bi osvojio titulu izjednačio bi se na večnoj listi po titulama sa završnog Mastersa sa Federerom, koji mu trenutno beži jednu titulu.\nDa bi Novak i matematički obezbedio prvo mesto na kraju godine, potrebno mu je da zaradi više od 600 bodova. Za to bi mu faktički bilo dovoljno da uđe u finale Mastersa u Parizu i da ostvari bar jednu pobedu u grupi na Mastersu u Torinu.\nUkoliko bi Medvedev imao slabije rezultate, onda bi Novaku čak i manje osvojenih bodova donelo priznanje za najboljeg tenisera planete na kraju godine.\nNovaku bi dobri rezultati u Parizu i Torinu doneli i veću zalihu na ATP listi, što bi mu pomoglo i u potencijalnom obaranju još jednog velikog rekorda. Đoković je uveliko vlasnik rekorda po broju nedelja provedenih na prvom mestu među teniserima, ali jedino je ispred njega Štefi Graf koja drži rekord sa 377 nedelja na prvom mestu. Novak je trenutno na 342 nedelje, pa bi za rekord Štefi Graf trebalo da ostane na prvom mestu još 35 nedelja, što bi moglo da se desi već u junu 2022. godine.\nVideo: Alesandro del Pjero za Telegraf o srpskim fudbalerima i Đokoviću: Novak će otići još dalje od ovoga\nMedvedev besan posle poraza, pomenuo čak i Novaka\nĐoković nije završio sezonu, evo gde bi trebalo da nastupa\nGrend slem šampionka plakala posle Novakovog poraza u finalu US opena\nZašto se mešaju babe i žabe? Biće najbolji teniser svih vremena ako bude bio na prvom mestu duže od teniserke !!! Pa što onda muškarci i žene igraju odvojene turnire?


Nova Android aplikacija Telekoma Srbije\nObimni telefonski imenici decenijama su imali svoje počasno mesto na stočiću pored fiksnog telefona. U njima su se nalazili podaci o brojevima telefona majstora za sve i svašta, hitnih službi, svih preduzeća, prijatelja sa kojima smo vremenom izgubili kontakt. Drugim rečima, telefonski brojevi uvek su nam bili na dohvat ruke, umesto da ih tražimo po raznim sveskama i papirićima.\nHoroskopium - Android aplikacija domaćih developera\nHoroskopium je nova domaća aplikacija za Android koja vam omogćava čitanje horoskopa na vašem telefonu i tabletu. Aplikacija omogućava da na jednostavan i veoma brz način pročitate vaš horoskop.\nUz ovu Android aplikaciju dolazi moderan dizajn i veoma intuitvan korisnički interfejs koji omogućava da samo jednim dodirom ekrana dođete da horoskopa za vaš znak.\nGlobalna Cisco studija otkriva\nPrihvatanjem novog trenda Internet of Everything (IoE), kompanije mogu imati koristi, od povećane operativne efikasnosti, preko bolje usluge i saradnje sve do više inovacija, navodi se u studiji Internet of Everything vrednosnog indeksa koju je danas objavila kompanija Cisco.\nNa makroekonomskom nivou, 33 odsto poslovnih i IT lidera obuhvaćenih u studiji misli da će se globalno tržišta rada poboljšati zahvaljujući Internet of Everything, dok 47 odsto očekuje pozitivan uticaj na nivo zarada, zahvaljujući pojavi novih vrsta poslova i pozicijia koji zahtevaju više standarde.\nGoogle Voice Search od sada i na srpskom jeziku\nAplikacija kompanije Google, Voice Search, od danas ima podršku i za srpski jezik, za korisnike uređaja sa Android operativnim sistemom. Ovo znači da se sada internet može još brže i jednostavnije pretraživati i dok ste u pokretu.\nSinergija 11, najveća IT konferencija u Jugoistočnoj Evropi, ove godine stiže mesec dana ranije. Pod sloganom “New energy”, Sinergija 11 održaće se od 18. do 20. oktobra u Centru “Sava” u Beogradu.\nNovi trendovi, nove tehnologije, nova energija – ukratko je opis ovogodišnje koferencije i svega što posetioci mogu da očekuju tokom njenog trajanja.\n© 2019 NCMagazin. Sva prava zadržana.


Sukobi u Beogradu počeli su oko 20 časova kada je deo okupljenih probio zaštitnu ogradu ispred Skupštine. Oni su policiju gađali bakljama, kamenicama i flašama, na šta je ona odgovarala suzavcem.\nOkršaji su nastavljeni u obližnjem Bulevaru kralja Aleksandra, a policija je oko 23.30 rasterala sve okupljene iz centra grada.\nMeđu povređenima je bilo i demonstranata i policajaca. Napadnuti su i novinari agencije Beta, portala Nova, kao i Radio-televizije Srbije (RTS) dok su pokrivali proteste u Beogradu.\nSuzavac, kamenice i privođenja obeležili su i protest koji je istovremeno organizovan i u Novom Sadu. Demonstranti su demolirali zgradu Gradske kuće, a na ulasku u objekat izbio je i požar.\nRazbijen prozor na zgradi Radio televizije Vojvodine u Novom Sadu, 8. jul\nPar hiljada građana prethodno je prošetalo centralnim gradskim ulicama noseći baner na kojem je pisalo: "Ko tebe pendrekom, ti njege revolucijom" i uzvikivali poruke usmerene protiv predsednika Srbije i vlasti u Srbiji.\nNekolko hiljada građana protestovalo je i u Nišu je počela protesta šetnja u kojoj učestvuje nekoliko hiljada građana. Nakon prolaska centralnim ulicama okupili su se ispred gradske skupštine.\nU Kragujevcu su se dogodili incidenti kada su demonstranti okupljeni na protestu u tom gradu gađali jajima i limenkama zgradu skupštine grada, a zatim razbili kamenicama dva prozora u prizemlju Policijske uprave i ubacili baklju.\nProtest u Nišu, 8. jul\nPovređeni demonstrant u Beogradu, 8. jul\nBrnabić: U Srbiji neće biti anarhije\nPredsednica Vlade Srbije Ana Brnabić ocenila je u sredu uveče da su ovo "do sada najnasilniji protesti", ali da "nasilnog prevrata u Srbiji i anarhije neće biti".\n"Sutra (9. jula) zaseda krizni štab i nastavićemo da se borimo protiv korone i sačuvamo zdravstvene radnike, i zdravlje ljudi i pobedićemo", rekla je Brnabić.\nProtesti u Beogradu: Demonstranti, oklopna vozila i žandarmerija\nU Beogradu se drugu veče zaredom (8. jul) održavaju protesti koji su započeli ispred Skupštine Srbije zbog najave pooštravanja epidemioloških mera i reakcije policije tokom protesta na istom mestu dan pre. Kako je javila reporterka Radija Slobodna Evropa (RSE), deo okupljenih demonstranata probio je zaštitnu ogradu ispred Skupštine, nakon čega se policija povukla na stepenište parlamenta. Okupljeni su policiju gađali bakljama, kamenicama i flašama, na šta je ona odgovarala suzavcem. Na platou ispred parlamenta su oklopna vozila, konjica i žandarmerija.\nBrnabić je poručila da će se "sačuvati demokratski poredak u zemlji i stabilnost".\nBoško Obradović dobio više udaraca\nLider Dveri Boško Obradović izjavio je tokom demonstracija u Beogradu da je dobio nekoliko udaraca tokom intervencije Žandarmerije.\nObradović je sedeo na trotoaru na raskrsnici ulica Bulevar kralja Aleksandra i Takovske. Uz njega se nalazilo još povređenih ljudi.\nBoško Obradović na pločniku Bulevara kralja Aleksandra, 8. jul\nNa samom početku okupljanja ispred zgrade parlamenta u Beogradu grupa okupljenih napala je lidera Pokreta slobodnih građana (PSG) Sergeja Trifunovića.\nTrifunovića je grupa okupljenih izgurala na suprotnu stranu ulice dok je pokušavao da priđe zgradi parlamenta.\nPolicija ispred zgrade Skupštine Srbije, 8. jul\nProtest opozicije ispred Filozofskog fakulteta\nNeredima ispred Skupštine Srbije prethodio je protest koji je oko 18 sati ispred Filozofskog fakulteta u Beogradu organizovao opozicioni Savez za Srbiju (SzS), a okupljeni su se u protesnoj šetnji priključili demonstrantima ispred parlamenta.\nJedan od lidera SzS-a Janko Veselinović izjavio je na početku protesta da je do ekspanzije virusa došlo zbog "neodgovornog ponašanja vlasti da bi se zbog izbora stvorio privid da je korona pobeđena".\nVeselinović je rekao da opozicija traži imenovanje novog Kriznog štaba za borbu protiv pandemije, odgovornost policijskih funkcionera zbog, kako je rekao, brutalne sile na protestu 7. jula uveče ispred Skupštine Srbije, hitno puštanje privedenih građana i informacije o stanju povređenih, te izveštavanje Radio televizije Srbije o protestima.\nPredsednik Stranke slobode i pravde Dragan Đilas sa drugim liderima opozicije na protestu ispred Filozofskog fakulteta u Beogradu, 8. jul\nUoči protesta održan je sastanak "svih organizacija koje uz Savez za Srbiju čine bojkot opoziciju", kako je to rekao predsednik Stranke slobode i pravde Dragan Đilas.\nOn je izjavio da će opozicioni političari biti na protestu "kao građani, a ne kao predstavnici opozicije".\nŠta su zahtevi protesta?\nJedan od zahteva organizatora protesta iz SzS-a je formiranje prelazne Vlade.\n"Oni koji su nas doveli u ovu situaciju ne mogu dalje da vode Krizni štab i tražimo smene svih koji su učestvovali u lažiranju zvaničnih podataka o broju novozaraženih i umrlih", navodi se u saopštenju Saveza za Srbiju.\nProtest protiv epidemioloških mera u Novom Sadu, 8. jul\nTa opoziciona koalicija se ogradila od organizacije protesta u Beogradu koji je održan 7. jula uveče, nakon najava predsednika Srbije Aleksandra Vučića da će uvesti policijski čas tokom vikenda u glavnom gradu.\nIstovremeno, osudili su "brutalnu primenu sile nad demonstrantima od strane policije i parapolicijskih i kriminalnih grupa" i zatražili smene odgovornih u vrhu policije.\nUoči protesta u sredu, 8. jula, predsednik Srbije Aleksandar Vučić je izjavio da će Vlada 9. jula doneti odluku da li će se u Beogradu tokom vikenda uvesti policijski čas zbog opasnosti od širenja korona virusa. Dodao je da će "svakako biti mera restrikcije".\nGovoreći o uličnim demonstracijama i neredima koji su izbili nekoliko sati posle njegove najave policijskog časa u Beogradu, Vučić je rekao da se ispred Skupštine Srbije dogodilo "brutalno političko nasilje" desničara i ekstremista i da "to nije imalo veze s koronom".\nPodsećamo, u noći između 7. i 8. jula policija je rasterala demonstrante sa prostora ispred Skupštine Srbije nakon skoro neprestanog ispaljivanja suzavca i sukoba sa delom demonstranata.\nU okršajima koji su trajali satima, demonstranti su policiji uzvraćali kamenicama, a na ulice je izašla i konjica. Direktor policije Vladimir Rebić je izjavio da su povređena 43 policajca i 17 demonstranata, kao i da su 24 osobe privedene.\nViše domaćih nevladinih organizacija ocenilo je da je tokom policijske intervencije došlo do upotrebe sile koja nije bila zakonita i opravdana.\nProtesti u Beogradu organizuju se u danima kada se zvanično beleži najveći broj preminulih od korona virusa od početka epidemije.\nMinistarstvo zdravlja je 7. jula objavilo da je u Srbiji preminulo 13 osoba u jednom danu, dok je 8. jula saopšteno da je od korona virusa zabeleženo 11 smrtnih slučajeva za 24 časa.


Ljubitelji baštovanstva koji žive u urbanim sredinama suočavaju se sa nedostatkom prostora i uslova za gajenje biljaka, pa novi zanimljiv način da se priroda vrati u stan postaje moderna mini bašta.\nPredstavljamo vam tri interesantna dizajnerska rešenja koja kombinuju saksije i lampe u potrazi za idealnim rešenjem za gajenje biljaka u domu.\n„Nebeske sadilice“ firme „Boske“\nDizajner Patrik Moris predstavio je inovativan način za negovanje biljaka idealan za male stanove. Ovaj sistem visećih saksija prkosi gravitaciji i poseduje interni sistem rezervoara, koji vodom hrani biljku direktno u koren, bez brige od curenja ili isparavanja. Ovaj sistem će promeniti vaš pogled na prirodu, uštedeti vodu i očistiti vazduh u vašem domu, jer u visećim „baštama“ možete da gajite sveže cveće, lekovite ili začinske biljke bilo gde u domu.\nViseća „Viki“ lampa\nDizajner Hose de la O kreirao je malo umetničko delo „Viki“, koje predstavlja kombinaciju lampe i terarijuma za biljke. Ovaj sistem mini baštovanstva omogućava dovoljno svetlosti za pravilan rast biljaka, a dizajner je kao osnovnu ideju imao značaj svetlosti i biljaka u savremenom enterijeru malih urbanih prostora.\nMinimalizam iz studija „Šulab“\nKombinacija lampe i saksije jednostavnog dizajna idealno je rešenje za vrlo male stanove koje vlasnici žele da osveže daškom prirode. Ova lampa - saksija ima LED svetlo koje pomaže biljkama da zdravo rastu bez obzira na uslove u sobi. Može da bude potpuno zatvorena, ali i da “raste” zajedno sa biljkom jednostavnim podizanjem poklopca.\nBilo da želite da osvežite dom motivima iz prirode ili ste veliki ljubitelj baštovanstva, neka od ovih rešenja mogu napraviti velike promene u vašem enterijeru, jer uz sjajne dizajnerske ideje nedostatak prostora i idealnih uslova za gajenje biljaka više ne mora biti ograničenje za zeleni kutak u vašem domu.\nHortikultura, Mini bašte, Moderne saksije, Nebeske sadilice, Viki lampa, Patrik Moris, Hose de la O


Uporedite cene za Baterija za laptop Dell XPS M1330-6 11.1V-4400mAh, Baterija za laptop Dell XPS M1330-6 11.1V-4400mAh komentari\nUpozorenje: cene, linkovi i specifikacije proizvoda za Baterija za laptop Dell XPS M1330-6 11.1V-4400mAh su postavile naše listane online prodavnice. Molimo obavestite nas ukoliko naiđete na neku grešku.\nPregled: Baterija za laptop Dell XPS M1330-6 11.1V-4400mAh\nPronađite najbolju ponudu za Baterija za laptop Dell XPS M1330-6 11.1V-4400mAh na portalu ShopMania. Možete kupovati Baterija za laptop Dell XPS M1330-6 11.1V-4400mAh u stotinama pouzdanih online prodavnica koje isporučuju na teritoriji cele Srbije, po najboljim cenama za Baterija za laptop Dell XPS M1330-6 11.1V-4400mAh. Pročitajte komentare kupaca u našoj grupi, pogledajte slike Baterija za laptop Dell XPS M1330-6 11.1V-4400mAh i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije laptop dodatna oprema, i kupite po najnižim mogućim cenama Baterija za laptop Dell XPS M1330-6 11.1V-4400mAh i hiljade drugih sličnih proizvoda.